text:
TM HYZMAT BILMELI
Dünÿäde iñ mešgur we gymmat altyn - kümüš šaÿ-sepleri!
Gymmat altyn - kümüš šaÿ-sepleri özüniñ amatlylygy bilen tapawutlananok, ÿöne olar esasy orun eÿeleÿär. Bu jemgyÿetde statusyñ, adamlara agalyk bolmagyñ, söÿgüniñ alamatynyñ we tagzym etmegiñ simwolydyr. Ine birnäçe iñ mešhur we gymmat altyn-kümüš šaÿ-sepleri.
Brilliant "Witselsbah"
Hödür edilenlerden iñ gymmat we dawaly . Bašda bu dašyñ agramy 35, 56 karat. Granlama edilende ondan 4 karat agramyny aÿyrdylar, munuñ esasynda hem zergärleriñ arasynda dawa döredi. Beÿle gymmat we gadymy daša kast edip, onuñ agramyny alan zergära ekspertler negatiw häsiÿetde boldular. Brilliant öz döwründe ilki Awastraliÿa täjini, soñra Bawar täjini bezedi. Soñky sapar almazy 2011 ÿylda 80 million dollara satyldy.
"Gül-güne reñkli ÿyldyz" atly ÿüzük.
Bu ajaÿyp dašly brilliant ÿüzük. Onuñ agramy 59,6 karat. Bahasy - 72 million dollar. Bu "Gül-güne reñkli ÿyldyz" ÿüzügiñ esasy alamaty onuñ optiki durylygydyr. .Beÿle häsiÿetli topara šaÿ-sepleriñ diñe 2% girÿär.
"Deñsiz - taÿsyz" atly monjuk.
Öz adyna eÿe bolan brilliant monjugy. Šaÿ-sepleriñ arasynda bahasy boÿunça dünÿäde birinji orna mynasyp bolmakdan dašary, ol dizaÿny bilen hem tapawutlanÿar. Oña dünÿäde iñ uly, dury arassa bolan sary daš goÿlan. Dašyñ agramy - 407,48 karat. Mundan bašga-da monjuga ownuk brilliant hem salnandyr. Brilliantlaryñ umumy agramy - 203 karat. Monjugyñ bahasy - 55 million dollar. Sary dašyñ täsin taryhy. Išlenilmedik, 890 karatly almazy bir gyzjagaz 1980-nji ÿylda birtopar dašyñ arasynda tapypdyr. Bu hadysa Kongo šäherinde bolupdyr.
Çopard sagady.
Zergärçilik we tehniki ajaÿyplylyk. Bu hakyky, elitnyÿ sagady, köp sanly we dürli agramly brilliant bilen birlešidirilen. Sagadyñ täsin mehanizmi sagady görmek üçin üç sany iri mineraly süÿšürÿär. Dašlaryñ umumy agramy 201 karat üçin 25 million dollar.
"Gök Winston" atly ÿüzük.
Auksionda ony nika ÿüzük diÿip bellediler. Onda öñ beÿle gök dašly ÿüzük seÿrekdi. Dašyñ agramy - 13,22 karat. 24 million dollar bahaly iñ gymmat dašlaryñ hataryna girmekden bašga, bu gizlin daš. Bu dašyñ nirden gelip çykandygy belli bolmasa-da onuñ owadanlygy gačanok.
"Okeanyñ ÿüregi" atly monjuk.
Bu šaÿ-sep "Titanik" kinodaky esasy rol oÿnaÿan gyzdan kopiÿa edilip alnan. Bu önüm tanymal bolup, beÿik bahasyna eÿe - 17 million dollar. Onuñ merkezinde agramy 15 karat bolan gök brilliant ÿerlešdirilen. Ÿönekeÿlenigine garamazdan, kolÿeniñ kopiÿasy hem 3 million dollar.
"Šalygyñ ÿüregi" atly lagyl gašly monjuk.
Jadylaÿjy ÿürek hilde lagyl gaš, agramy 40,63 karat, dašyna arassa almaz bilen aÿlawly bolup, monjuga birikdirilen. Šlaygyñ šaÿ-sepi diÿilmegi, monjuk añsatlyk bilen täjä öwrülÿär.
Zümerret bilen brilliantdan bolan täj.
Bu kellä geÿilÿän zat 11 sany armyt görnüšli zümerretden bolup agramy 500 karatly, 11 sany iri we ownuk almazly täj - šalara eÿedir. Bu önüm 1900 ÿylda döredilip, šazadanyñ gyzy bolan Katarina fon Donnersmarka degišlidir. Hakyky patyšalyk šaÿ-sepiñ bahasy 13 million dollar.
Pantera formaly Uollis Simpson bilezigi.
Öz döwrùnde Angliÿanyñ patyšasy bolan Eduard VIII bu šaÿ-sepi gersogyñ gyzy bolan Uollis Simpsona söÿÿänligi üçin sowgat beripdir. Eduard VIII söÿdüsi üçin 1930 tagtdan el göterdi. Bu šaÿ-sepiñ bahasy 12.4 million dollar. Üÿtgešik bilezik oniks (agat mineralynyñ bir görnüši) bilen bezelen, gözleri zümerret bilen edilen.
"Vivid Pink" atly brilliant.
Açyk gülgüne, 5 karatly, ÿassyk görnüšli, ÿokary hilli bezeme. Onuñ iki tarapynda dury almaz ÿerlešdirilen, platina we altyn bilen instruktirlenen.
Makala baha ber:
Okaldy: 103. Şü gün okaldy: 5
Makala hakda pikiriňiz paýlaş! (diňe adyňyzy görkezseňiz bolýar)comments powered by HyperComments
Makalany haladyňmy? Onda salgysyny (ssylkasyny) dostlaryň bilen paýlaş!
Okamagy maslahat berýäs
Täzelikler
-
TM HYZMAT - KITAPHANA
"TM HYZMAT" Täze bölüm - Kitaphana ulanyjylara hödürledi....
-
Siziň reklamaňyz üçin ýer
Eger-de siziň ulanyjylara ýetirmek isleýän täzeligiňiz bar bolsa şu ýerde reklama sargap bilersiňiz....


c: text/html

text:
Ählumumy energetika howpsuzlygynyñ we abadançylygyñ hatyrasyna hyzmatdaşlyk.
Türkmenistan Garaşsyzlyk ýyllary içinde iri energetika döwletleriniñ hatarynda öz ornuny pugtalandyrdy we häzirki döwürde özüniñ energetika strategiýasyny üstünlikli durmuşa geçirýär. Türkmenistanda alnyp barylýan daşary syýahat hoşniýetli ýörelgä esaslanyp, energiýa serişdelerini halkara bazarlaryna ibermegiñ köptaraply we ygtybarly ýollaryny döretmäge gönükdirilendir. Türkmenistan bu daşary syýasatyñ çäklerinde iri kompaniýalar, uly halkara guramalar, zeminiñ çar künjünde ýerleşýän döwletler bilen özara bähbitli işjeñ hyzmatdaşlygy alyp barmagy dowam etdirýär.
Ýewraziýa yklymynda düýbünden täze ýangyç-energetika düzüminiñ döreýändigini alamatlandyrýan «Türkmenistan-Hytaý» hem-de «Türkmenistan-Eýran» halkara gazgeçirijileri guruldy. Hytaýa akdyrylýan gaz Gündogar Aziýanyñ bazaryna ýol açdy. Türkmenistan Birleşen Milletler Guramasynyñ Ýewropa ykdysady toparynyñ Durnukly energetika boýunça komitetiniñ wisse başlyklygyna, şeýle hem Energetika Partiýasynyñ başlyklygyna saýlanyldy.
Bulardan başga-da Aziýa sebitinde syýasy we ykdysady durnuklylygy has-da pugtalandyrjak «Türkmenistan-Owganystan-Pakistan-Hindistan» gazgeçirijisiniñ taslamasyny durmuşa geçirmegiñ ýollary kesgitlendi. 2010-njy ýylyñ dekabrynda Aşgabatda oña gatnaşýan döwletleriñ sammiti boldy. Şonda bu gaz geçiriji hakyndaky çarçuwaly Ylalaşyga we TOPH gazgeçirijisiniñ taslamasyny durmuşa geçirmek hakyndaky hökümetara Ylalaşygyna gol çekildi. Häzir bu taslamany üstünlikli durmuşa geçirmek ugrunda giñ möçberli işler alnyp barylýar.
Ýeri gelende aýtsak, golaýda «Türkmenistan-Owganystan-Pakistan-Hindistan» gaz geçirijisiniñ, Türkmenistan-Owganystan-Pakistan ugry boýunça ulag geçelgeleriniñ we energiýa geçirijileriniñ taslamalarynyñ durmuşa geçirilişiniñ netijeliligini ýokarlandyrmak, bu ugurdaky işleriñ utgaşykly alnyp barylmagyny gazanmak maksady bilen, Türkmenistanyñ Prezidenti Karara gol çekdi.
«Galkynyş» käni halkara derejesi boýunça ägirt uly goruñ nobatdaky sybutnamasydyr. Onuñ özleşdirilmegine daşary ýurtlaryñ iri kompaniýalary gatnaşýarlar. Bu käniñ ilkinji nobatdakysyna degişli bolan harytlyk gazy taýarlamak boýunça zawodlar toplumy gurlup ulanmaga berildi.
Bu käni işläp taýarlamak boýunça ägirt uly taslamanyñ durmuşa geçirilmegi Türkmenistan-Owganystan-Pakistan-Hindistan (TOPH) gaz geçirijisi üçin hem örän ähmiýetlidir. «Galkynyş» käni bu taslamanyñ esasy çig mal gory bolup hyzmat eder. TOPH taslamasyny durmuşa geçirmek meselesine bagyşlanyp ýörite halkara bilermenleriñ gatnaşmagynda pikir alyşmalaryñ guralýandygyny hem aýtmalydyrys, onda ähli gyzyklanma bildirýän taraplar ilkinji çeşmelerden anyk maglumatlary alyp bilýärler.
«Gündogar-Günbatar» gazgeçirijisi zerur ugurlara gazy üznüksiz ibermegi üpjün etmek üçin içerki gazgeçirijileri ösdürmägi göz öñünde tutýar. Şonuñ üçin hem Türkmenistanyñ öñünde diñe bir nebitgaz pudagyny ösdürmek däl, eýsem önümleriñ satylyşyny hem sazlaşykly ýola goýmak wezipesi durýar.
Biziñ ýurdumyzda «mawy ýangyjyñ» ummasyz köp gorlary bar. Bilermenleriñ deslapky hasaplamalaryna görä, «Galkynyş» känindäki tebigi gazyñ möçberi 26 trillion 200 milliýard kub metre barabardyr. Bu bolsa tebigy gazyñ gorlary boýunça biziñ ýurdumyzy dünýäde dördünji orna çykarýar. Bu baýlyklar diñe bir halkymyzyñ däl, eýsem tutuş adamzadyñ bähbitlerine hem hyzmat edip, ýurdumyzyñ ykdysadyýetini ösdürmekde, ilatyñ ýaşaýyş-durmuş şertlerini gowulandyrmakda we dünýäniñ ykdysady ulgamyna işjeñ gatnaşmakda uly ähmiýete eýedir.

robotstxt: allowed

filter: keep


text:
12 Haziran 2015 Cuma
Müňýyllygyň Maksatlaryna Ýetmekde Strategiki Hyzmatdaşlyk
13-nji iýunda Aşgabatda hormatly Prezidentimiz Gurbanguly Berdimuhamedow bilen düýn agşam resmi sapar bilen Türkmenistana gelen Birleşen Milletler Guramasynyň Baş sekretary jenap Pan Gi Munuň arasynda duşuşyk bolar.
Bu iri we abraýly halkara guramasynyň ýolbaşçysynyň ýurdumyza indi ikinji gezek gelýändigi bellärliklidir. Hormatly Prezidentimiz Gurbanguly Berdimuhamedowyň we BMG-niň Baş sekretary Pan Gi Munyň arasynda 2010-njy ýylyň aprelinde geçirilen geçen saparky duşuşyk däp bolan hyzmatdaşlygyň täze sepgitlerini açyp, Türkmenistanyň hem-de BMG-niň möhüm ugurlarda, şol sanda ählumumy howpsuzlygy üpjün etmekde, demokratik edaralary ösdürmekde, gender syýasatynda, daşky gurşawy goramakda we beýleki ugurlarda özara gatnaşyklary pugtalandyrmaga çalyşýandygyny we oňa taýýardygyny tassyklady.
BMG-niň Baş sekretarynyň şu sapary dünýä bileleşiginiň Garaşsyz hem Bitarap Türkmenistana, ýurdumyzyň Merkezi Aziýa sebitinde artýan ornuna, hormatly Prezidentimiz Gurbanguly Berdimuhamedowyň oňyn daşary syýasat ugruna aýratyn gyzyklanmasynyň aýdyň subutnamasydyr. Milli Liderimiziň daşary syýasat ugry bolsa ähli ýurtlaryň durmuş-ykdysady ösüşini, dünýäniň halklarynyň bagtyýar durmuşyny hem-de abadançylygyny üpjün etmegiň bähbidine parahatçylygy we ählumumy howpsuzlygy pugtalandyrmaga, giň halkara hyzmatdaşlygyna gönükdirilendir.
Birleşen Milletler Guramasynyň maksatlaryna hem-de wezipelerine doly laýyk gelýän bu taglymatlaýyn strategiýa köp babatda Türkmenistan bilen BMG-niň arasyndaky gatnaşyklaryň netijeli häsiýete eýe bolmagyny kesgitledi. Olar häzirki döwrüň wajyp meselelerini çözmekde uzakmöhletli, strategiki hyzmatdaşlar bolup çykyş edýärler.
Türkmenistan BMG-niň işjeň agzalarynyň biri bolmak bilen, bu bütindünýä guramasynyň abraýyny artdyrmagyň we ornuny pugtalandyrmagyň tarapdary bolup çykyş edýär. Bu gurama XXI asyrda dünýäniň gapma-garşylyksyz ösmegi üçin berk esasy döretmek, halklaryň we döwletleriň arasyndaky dostluk gatnaşyklaryny hem-de özara düşünişmegi pugatlandyrmak maksady bilen, milletleriň deňligi we özara hormat goýmagy ýörelgeleri esasynda olaryň birleşmegine ýolbaşçylyk etmelidir.
Türkmenistanyň Ministrler Kabinetiniň ýakynda bolan mejlisinde hormatly Prezidentimiz Gurbanguly Berdimuhamedow ýurdumyzyň Birleşen Milletler Guramasy, onuň esasy düzümleri bilen hyzmatdaşlygyň strategiki häsiýetini ýene-de bir gezek nygtap, dünýä derejesinde wajyp ugurlary öz içine alýan däp bolan şeýle hyzmatdaşlygyň netijesinde dürli ulgamlarda üstünlikli amala aşyrylan we häzir durmuşa geçirilýän maksatnamalaryň hem-de taslamalaryň beýanyny tapandygyny kanagatlanmak bilen belledi.
Türkmenistan halkara konwensiýalarynyň 90-dan gowragyna goşulmak bilen, öz üstüne alan borçnamalaryna ygrarly bolmagynda galýar, Gyzyklanma bildirýän hyzmatdaşlaryň ählisi – aýry-aýry döwletler, şeýle hem abraýly halkara guramalary hem-de sebit düzümleri bilen sazlaşykly gatnaşyklary ýola goýýar.
Türkmenistanyň açyklygy, onuň milletler bileleşiginiň belent ýörelgelerine ygrarlydygy köp babatda 1995-nji ýylda oňa özboluşly Bitaraplyk derejesiniň berilmegini kesgitledi. Bu abraýly hem hormatly dereje Türkmenistana Birleşen Milletler Guramasy tarapyndan dünýäniň 185 ýurdunyň biragyzdan ses bermeginde berildi. Häzirki wagtda Bitaraplyk derejesiniň sebitde howpsuzlygyň we durnukly ösüşiň möhüm şerti hökmünde ykrar edilendigi tötänden däldir. Şu ýylyň dekabrynda Türkmenistan özüniň Bitaraplyk derejesiniň 20 ýyllygyny giňden we dabaraly ýagdaýda belläp geçer.
Hut ýubileý ýylynda, BMG-niň Baş Assambleýasynyň 69-njy mejlisinde “Türkmenistanyň hemişelik Bitaraplygy” kararnamasynyň biragyzdan goldanandygy bellärliklidir. Bu resminamanyň kabul edilmegi bilen, BMG ýene-de Türkmenistanyň hemişelik Bitaraplyk derejesini goldaýandygyny beýan etdi. Munuň özi ýurdumyzyň sebit we dünýä möçberinde parahatçylygy, howpsuzlygy hem-de durnukly ösüşi üpjün etmek işine saldamly goşandynyň ählumumy ykrarnamasynyň aýdyň subutnamasyna öwrüldi.
Türkmenistanyň hem-de BMG-niň hyzmatdaşlygy özara gatnaşyklaryň baý we örän netijeli tejribesine daýanyp, ýylsaýyn täze many-mazmun bilen baýlaşdyrylýar. Şunuň bilen baglylykda, häzirki wagtda Türkmenistanyň BMG-niň esasy edaralarynyň birnäçesiniň, şol sanda 2013-2015-nji ýyllar üçin Ykdysady we Durmuş Geňeşiniň (EKOSOS), 2012-2015-nji ýyllar üçin BMG-niň ilat we ösüş baradaky komissiýasynyň, 2012-2015-nji ýyllar üçin BMG-niň neşe serişdeleri baradaky komissiýasynyň, şeýle hem hemişelik esasda BMG-niň bosgunlaryň işleri boýunça Ýokary Komissarynyň Maksatnamasynyň Ýerine ýetiriji komitetiniň agzasy bolup durýandygyny bellemelidiris. Munuň özi ýurdumyzyň gazanan üstünlikleriniň, toplan oňyn tejribesiniň ählumumy ykrar edilmeginiň ýene-de bir aýdyň subutnamasydyr. Ýurdumyzyň ähli ulgamlarda giň möçberli özgertmeleri amala aşyrmakdaky bu tejribesi dünýä jemgyýetçiligi tarapyndan giňden goldanylýar.
Birleşen Milletler Guramasynyň we bilelikdäki taslamalara hem-de maksatnamalara işjeň gatnaşýan Türkmenistanyň köpýyllyk hyzmatdaşlygy şol bir wagtyň özünde däp bolan gatnaşyklaryň çäginden çykýar. Şunda döwletimiziň oňyn başlangyçlaryň ençemesini öňe sürendigini bellemelidiris. Olaryň biri-de Aşgabatda BMG-niň öňüni alyş diplomatiýasy boýunça sebit merkeziniň açylmagy bilen baglanyşyklydyr. BMG-niň bu ygtybarly düzümi Merkezi Aziýa döwletleriniň hyzmatdaşlygyny pugtalandyrmakda, bar bolan meseleleri oňyn we özara kabul ederlikli ýagdaýda çözmek üçin olaryň tagallalaryny birleşdirmekde möhüm orun eýeleýär.
Türkmenistan täze pikirleri öňe sürmek bilen, häzirki zaman dünýäsiniň wajyp meselelerini çözmäge hil taýdan täze çemeleşmeleri görkezýär. Türkmen Lideriniň energetika howpsuzlygyny we turbageçiriji düzümiň ygtybarlylygyny üpjün etmäge, şeýle hem üstaşyr-ulag geçelgeleriniň täze halkara ulgamyny döretmek boýunça ählumumy hyzmatdaşlygy ýola goýmaga gönükdirilen möhüm halkara başlangyçlary hem munuň aýdyň subutnamasydyr. Mälim bolşy ýaly, BMG-niň agzasy bolan döwletleriň giň goldawyna we makullamagyna eýe bolan bu başlangyçlar hem BMG-niň Baş Assambleýasynyň ýörite kararnamalary bilen berkidilip, Birleşen Milletler Guramasynyň derejesinde döwletara gepleşikleriniň başyny başlady.
Türkmenistan BMG-niň Baş Assambleýasynyň, şeýle hem beýleki möhüm maslahatlaryň münberinden beýleki oňyn teklipleriň, şol sanda bütin dünýäde ekologiýa abadançylygyny üpjün etmäge we durnukly durmuş-ykdysady ösüşi üçin ähli şertleri döretmäge degişli teklipleriň birnäçesini öňe sürdi.
BMG bilen özara gyzyklanma bildirilýän hyzmatdaşlygyň ikitaraplaýyn esasda hem, ýagny BMG-niň 2010-2015-nji ýyllar üçin Türkmenistanyň ösüşine ýardam bermek baradaky Çarçuwaly Maksatnamasynyň çäklerinde ösdürilýändigini bellemelidiris. Türkmenistanyň hökümetiniň hem-de Birleşen Milletler Guramasynyň ýurdumyzda işleýän edaralarynyň arasyndaky gatnaşyklaryň ileri tutulýan ugurlaryny kesgitleýän bu giň möçberli resminama ýurdumyzyň milli bähbitlerini we durmuş-ykdysady ösüşiň ileri tutulýan ugurlaryny nazara almak bilen, Türkmenistany durnukly ösdürmäge gönükdirilendir. Şol ileri tutulýan ugurlar bolsa müňýyllygyň ählumumy maksatlaryna doly laýyk gelýär.
BMG-niň Baş sekretarynyň şu sapary Türkmenistanyň we BMG-niň arasyndaky strategiki hyzmatdaşlygyň täze tapgyryna badalga bermäge ýardam etmelidir, Müňýyllygyň Maksatlaryna ýetmekde ýene-de bir möhüm ädim boljak täze bilelikdäki taslamalaryň hem-de maksatnamalaryň birnäçesini ara alyp maslahatlaşmaga we soňy bilen durmuşa geçirmäge kuwwatly itergi bermelidir. Saparyň maksatnamasynyň esasy we iň ähmiýetli bölegi bolsa BMG-niň Baş sekretary Pan Gi Mun bilen hormatly Prezidentimiz Gurbanguly Berdimuhamedowyň duşuşygy bilen baglanyşyklydyr.
Kaydol: Kayıt Yorumları (Atom)


text:
Öwrenmeli Beta häzirlikçe adyndan bolşy ýaly hem test üçin işletdik. Eger-de programma siziň göwnüňizden turup has aktiw bolsa onda doly görnüşüni hem size ýetireris.
Programmanyň esasy üýtgeşikligi hakynda:
Bilýänsiňiz, häzirki programmada ulanyjylar teswir ýazanda jogap berilsede hem habarsyz bolýandyr, ýagny hiç hili bildiriş ýok. Täze programmada bolsa haçanda size biri temanyň aşagynda teswir ýazanda size bildiriş gelýär şeýlelik bilen siziň işiňiz ýeňilleşýär.
Registrasiýa bölümi:
Programmada registrasiýa bardyr. Teswir ýazyp bilmek üçin hökman registrasiýa bolmalydyr.
Profil bölümi:
Her bir Öwrenmelini ulanýanyň özüne degişli profil sahypasy bardyr. Profil sahypasynda özi hakynda LINE, Web saýtlary bar bolsa salgysyny ýerleşdirip bilýär. Profil üçin Surat we arka surat hem goýup bolýar. Temanyň aşagyndaky teswir ýazanlaryň profilini her kim görüp bilýär.
Halanlarym:
Her temany halaňda halanlarym sahypasyna geçýändir.
Köp okalanlar:
Haçanda bir tema näçe köp okalsa Köp okalanlarym sahypasynda birinji bolup durýandyr.
Soňkylar sahypasy:
Bu sahypa Baş sahypadyr. Sahypada iň köp 20 sany tema durýandyr. Beýleki temalary görmek üçin bölümlere girmelisiňiz.
Gözleg:
Ulanyjylary ýada temalary gözläp bilýärsiňiz.
Sazlamalar:
Sazlamalarda parolyňy üýtgetmek, hasabyňy öçürmek, habarlaşmak ýaly funksiýalar bardyr.
Içindäki temalar öňki temalardyr. Täze tema ýazylanda deň wagtda Öwrenmeli we Öwrenmeli Beta programmasynda çykýandyr.


text:
Muhammet pygamber
Muhammet bin Abdylla (Arapça doly ady:مُحَمَّدْ إبِنْ عَبْدُ الله) bolup, 570-nji(käbir maglumatlarda 571) ÿylda Arabystan ÿarymadasynyñ Mekge şäherinde eneden bolÿar we onuñ Gurhan kitabynda ÿer ÿüzüne iberilen iñ soñky pygamberligi we resullygy bellenip geçilÿär. Din daşyndada, Muhammet pygamber ÿaşan wagtynda halk arasynda sylag we sarpa goÿylÿan syÿasat we harby ÿolbaşçy bolandyr. Muhammet pygamber yeryüzüne Allatagalla tarapyndan iberilmeginiñ sebäbini Adam, Nuh, Ybraÿym, Musa we İsa ÿaly uly pygamberlere iberilen dinleriñ bozulandygyny yada üÿtgedilendigini, özünüñ bolsa şol bozulan we üÿtgedilen dinleri täzeden Yslam dini bilen dikeltmek üçin iberilendigini aÿdÿar.


text:
Tikin maşynlarynyň dürli-dürli bolmagy sebäpli, olaryň okaýan formatlary hem tapawutly bolýar. Biziň ýerleşdiren ýakalarymyzyň ähli maşynlar üçin formatlary bar.
Android ulgamy üçin döredilen programmada ýakany ýükläniňizden soňra, telefony tikin maşyna dakmagyňyz ýeterlik. Satyn alynan ýakalaryň ählisi siziň tikin maşynyňyzda görüner.
Satyn almak isleýän ýakaňyzyň tölegini öz Altyn asyr ýa-da töleg kartlary arkaly geçirip töläp bilersiňiz. Töleg geçirmek işleri awtomatik usulda amala aşyrylýar we garaşmasyz tölegiňiz tassyklanýar.
Biz täze ýakalary döretmek, çyzmak ýaly işleri ýerine ýetirýäris. Biz öz müşderilerimize, satlyga täze ýaka goşulan ýagdaýynda habar berýäris.
Janome maşynlaryň käbir telefonlardaky ýakalary görmeýändigi sebäpli, indi ýüklän ýakalaryňyzy göni telefonyňyzdan USB enjamlara geçirip bilersiňiz
Şeýle hem programmada käbir ýakalar mugt görnüşde berilýär. Bu ýakalary öz telefonyňyzda mugt ýükläp, peýdalanyp bilersiňiz.
Dükan N1. Arzuw bazar, Aşgabat. Türkmenistan
+993 61 030911
info@millitm.com


text:
27 Kasım 2015 Cuma
TMDDI Talyplary Halkara Lingwistik Olimpiadasynda Ýeňiji Boldylar
Döwletmämmet Azady adyndaky (TMDDI) Türkmen milli dünýä dilleri institutynyň talyplar topary rus dili we sözleýiş medeniýeti boýunça geçirilen Halkara olimpiadasynda baýrakly orunlaryň sekizisini eýeledi. Distansion görnüşde geçirilen bu intellektual bäsleşigi Kazan federal uniwersitetiniň goldamagynda Russiýanyň ylym we döredijilik jemgyýeti tarapyndan geçirildi.
Ýeňijileriň hatarynda institutyň birinji ýyl talyby Jeren Lollakowa we bäşinji ýyl talyby Maksat Bugraýew dagy bar. Olar degişlilikde ikinji we üçünji orny eýelemegi başardylar.
"Ýokary hilli çözgüt üçin" we "Özboluşly çözgüt üçin" ady bilen geçirilen bäsleşiklerde düzüminde talyplar Tatýana Ýewdokimowadan, Bibijemal Bekmiýewadan, Güljemal Annanepesowadan, Aýnur Babamyradowadan we mugallymlar Maýsa Myradowadan we Maýa Agaýewadan ybarat bolan türkmen topary ýörite diplomlaryň toparlaýyn eýeleri boldylar.
Şeýle hem Halkara lingwistik bäsleşigine gatnaşan türkmen topary iň gowy netije görkezen toparlaryň biri boldy.
TMDDI-ň adminstrasiýasynda nygtaýyşlary ýaly, türkmen talyplarynyň halkara ylym-bilim bäsleşiklerine gatnaşmaklary indi däbe öwrüldi. Türkmen talyp toparlary indi şular ýaly bäsleşiklerde mynasyp ýeňişleri bilen ýygy-ýygydan begendirip durýarlar.
Kaydol: Kayıt Yorumları (Atom)


text:
Berkarar döwletimiziň bagtyýarlyk döwründe hormatly Prezidentimiziň baştutanlygynda täze ösüşlere tarap ynamly gadam urýan ýurdumyz halkara syýasy, ykdysady, söwda hem-de ynsanperwer hyzmatdaşlygyň esasy merkezine öwrüldi. Ýurdumyzda halk hojalygynyň dürli pudaklarynda amala aşyrylýan giň gerimli hem-de ägirt uly maýa goýum taslamalary diňe biziň ýurdumyz üçin däl-de, sebit hem-de dünýä ýurtlary üçin strategik ähmiýete eýedir. Şeýle iri taslamalar ulag ulgamynda-da giň gerimde durmuşa geçirilýär. Hazaryň kenaryndaky wakalar munuň aýdyň subutnamasydyr.
Gojaman Hazar deňziniň kenarynda hormatly Prezidentimiziň gatnaşmagynda geçirilen halkara derejesindäki çäreler milli Liderimiziň öňdengörüjilikli ulag diplomatiýasynyň özboluşly senasyna öwrüldi. Hazaryň türkmen kenaryndaky “Awaza” milli syýahatçylyk zolagynda “Beýik Ýüpek ýoly – täze ösüşlere tarap” atly halkara forumyň hem-de Ykdysady Hyzmatdaşlyk Guramasyna agza ýurtlaryň ulag ministrleriniň IX duşuşygynyň geçirilmegi hem-de Türkmenbaşy Halkara deňiz portunyň ulanmaga berilmegi ulag ulgamyndaky halkara hyzmatdaşlygynyň has-da işjeňleşdirilmegine ägirt uly goşant goşdy. Bu iri çärelere gatnaşmak üçin dünýäniň dürli döwletlerinden ýokary derejeli wekiliýetler, halkara guramalarynyň ýolbaşçylary hem-de ençeme ýurtdan köpçülikleýin habar beriş serişdeleriniň wekilleri Türkmenbaşy şäherine geldiler.
Awazadaky kongresler merkezinde geçirilen “Beýik Ýüpek ýoly – täze ösüşlere tarap” atly halkara forum milli Liderimiziň yglan eden “Türkmenistan – Beýik Ýüpek ýolunyň ýüregi” ýylynyň şanly wakalarynyň biri bolmak bilen, Türkmenistanyň Beýik Ýüpek ýoluny gaýtadan dikeltmek babatda alyp barýan tagallalaryna uly goldaw boldy.
Halkara maslahatyň gün tertibine ulag we logistika ulgamlarynda özara bähbitli hyzmatdaşlygy ösdürmegiň, şol sanda portlaryň kuwwatyndan netijeli peýdalanmagyň meseleleri girizildi.
Hormatly Prezidentimiz bu ýokary derejedäki maslahatda eden taryhy çykyşynda hyzmatdaşlyk, ynam, özara hormat goýmak ýörelgeleriniň Türkmenistanyň halkara syýasatynyň esasyny düzýändigini belläp, Türkmenistanyň Gündogar bilen Günbataryň arasynda ulag ulgamyndaky iri taslamalary bilen özboluşly köpri bolup durýandygyny nygtady. Döwlet Baştutanymyz Türkmenistanyň ulag ulgamynyň dünýäniň ulag ulgamyna yzygiderli goşulyşmagy, “Gündogar – Günbatar” we “Demirgazyk – Günorta” ugurlarynda geçelgeleri we halkalary baglanyşdyrýan esasy uly ýollaryň ugry boýunça milli infrastrukturanyň has-da giňeldilmegi ugrunda tagallalaryň edilýändigini belläp geçdi.
Şeýle hem milli Liderimiz Türkmenbaşydaky Halkara deňiz porty barada-da durup geçdi. Porty gurmak baradaky çözgüt kabul edilende, ilkinji nobatda, içerki zerurlyklardan ugur alnandygyny bellän döwlet Baştutanymyz Türkmenbaşy şäherindäki deňiz portunyň ähmiýetiniň öz-özünden milli çäklerden daşary çykýandygyny nygtady. Türkmenistanyň günbatarynda, strategik taýdan möhüm bolan Hazar sebitinde bu desganyň ulanylmaga berilmegi bilen sebitara hyzmatdaşlygyny ösdürmek, Hazarara gatnawlarynyň möçberlerini we hilini artdyrmak üçin iri meýdança döreýär, ulag akymlarynyň täze gurluşy kemala gelýär diýip, hormatly Prezidentimiz belledi. Milli Liderimiz Hazar sebitindäki ulag hyzmatdaşlygynda Türkmenbaşynyň Halkara deňiz portunyň ähmiýetiniň uludygyny nygtap, Hazaryň dostluk hem-de hyzmatdaşlyk deňzidigini we deňiz arkaly serhetleşýän Azerbaýjanyň Baku porty, Russiýa Federasiýasynyň Astrahan sebitiniň portlary, Gazagystanyň Aktau porty hem-de Eýran Yslam Respublikasynyň Enzeli we Neka portlaryna deňiz gatnawlaryny ösdürmäge giň mümkinçilik döretjekdigini belledi.
Döwlet Baştutanymyz ulag we logistika ulgamyndaky halkara hyzmatdaşlygy ösdürmek meseleleriniň üstünde giňişleýin durup, bu ugurda iri halkara guramalary bilen işjeň hyzmatdaşlygyň alnyp barylýandygyny belledi. Soňky ýyllarda Türkmenistanyň ulag ulgamyndaky hyzmatdaşlygy işjeňleşdirmek üçin köp sanly halkara başlangyçlary öňe sürendigini, olaryň dünýä jemgyýetçiligi tarapyndan gyzgyn goldawa eýe bolandygyny we ençeme ýurduň bu başlangyçlaryň awtordaşy bolup çykyş edendigini bellän hormatly Prezidentimiz BMG-niň ýöriteleşdirilen düzümleri, ilkinji nobatda, BMG-niň Ýewropa Ykdysady Komissiýasy (ÝYK) hem-de BMG-niň Aziýa we Ýuwaş ummany üçin ykdysady we durmuş komissiýasy (AÝYDK) bilen has ysnyşykly hyzmatdaşlyk etmäge taýýardyklaryny mälim etdi. Şunuň bilen baglylykda, milli Liderimiz Halkara awtomobil ulaglary birleşiginiň, ÝYK-nyň we AÝYDK-nyň tejribesi esasynda Merkezi Aziýa üçin Türkiýä çykalgasy boljak Modal Ýoly döretmegiň mümkinçiliklerini ara alyp maslahatlaşmagy teklip etdi. Bu guramalaryň çäklerinde türkmen tarapy Owganystan – Türkmenistan – Azerbaýjan – Gruziýa – Türkiýe ulag geçelgesiniň gurluşygynyň dürli ugurlaryny ara alyp maslahatlaşmagy işjeňleşdirmäge çagyrýar. Türkmenistan şeýle hem TRASEKA maksatnamasynyň işjeň hyzmatdaşy we gatnaşyjysy hökmünde çykyş etmäge taýýardyr diýip, döwlet Baştutanymyz aýtdy.
Umuman, hormatly Prezidentimiz Merkezi Aziýanyň Gündogar bilen Günbatary birleşdirýän esasy köpri bolup hyzmat etmegi ugrunda işjeň hyzmatdaşlygyň alnyp barylmagy ugrunda tagallalaryň birleşdirilmeginiň möhümdigini belledi.
Halkara forumda çykyş edenler Beýik Ýüpek ýoluny täzeden dikeltmek boýunça Türkmenistanyň başlangyçlarynyň goldanylýandygyny aýdyp, geljekde uly mümkinçilige eýe bolan bu ugurda bilelikde işlemäge hem-de tejribe alyşmaga gyzyklanma bildirýändiklerini bellediler.
“Beýik Ýüpek ýoly – täze ösüşlere tarap” atly halkara forumyň jemleri boýunça degişli Jarnama kabul edildi, onda duşuşyga gatnaşyjylaryň uzak möhletleýin geljegi nazara almak bilen, umumy abadançylygyň we rowaçlygyň bähbidine laýyk gelýän häzirki zaman dünýä ulag ulgamyny döretmek boýunça döwletara we sebitara gatnaşyklara täze itergi bermäge ymtylmalary öz beýanyny tapdy.
Halkara forum hem-de Halkara deňiz portunyň taslamasynyň üstünlikli amala aşyrylmagy Watanymyzyň ykdysady kuwwatynyň, onuň netijeli daşary syýasatynyň aýdyň subutnamasyna öwrüldi. Bu syýasat ählumumy ösüşiň we parahatçylygyň bähbidine uzak möhletleýin, özara bähbitli hyzmatdaşlyga gönükdirilendir.


text:
Aşgabadyň bazarlarynda we söwda dükanlarynda azyk önümleriniň, şeýle-de senagat harytlarynyň bahalary ýokarlanmagy dowam edýär.
Aşgabadyň ýaşaýjysy, 50 ýaşly öý-hojalykçy Göwheriň aýtmagyna görä, bahalar ol aýdan-ol aýa ýokarlanýar. Iň bir durnukly baha bolan ýumurtganyň bahasy ozal 33 teňňe bolandan, häzir 53 teňňä çenli ýokarlanypdyr.
Öý-hojalykçy Göwheriň aýtmagyna görä, Belarusdan gelýän et-süýt önümleriniň bahalary has hem ýokarlanypdyr. Belarussiýada öndürilýän “Prezident” atly mesge ýagynyň bir kilosy ozal 30 manatdy, häzir 1 kilo belarus mesgesi 47 manat 10 teňňeden satylýar.
Ozal her kilosy 25 manatdan bolan syrlar häzir 50 manada çenli ýokarlanypdyr. 3 manada durýan gaýmak önüminiň döwlet bahasy 4 manada galdyrlypdyr. Kilosy 8 manat bolan süzme-tworogyň häzirki bahasy 15-16 manatdan pesde däl” diýip, öý-hojalykçy Göwher aýdýar.
“Bir gymmatçylygyň täsiri başga zatlara-da ýetýär. Ýer tudanasy, limonad ýaly alkogolsyz içgileriň, mineral suwlaryň hem 30-50 teňňä çenli ýokarlanandygy görýäris” diýip, Göwher sözüne goşdy.
Gawun-garpyzlaryň, beýleki gök önümleriniň bahalarynyň ýokarlanýandygyny ýaşaýjylardan eşitse bolýar. Ozal 3 manada satylýan orta çäkdäki gawun-garpyzlar häzir 5 manatdan satylýar.
Kädi, burç, hyýar, sogan, kartoşka, sarymsak ýaly önümleriň bahalary hem 1 manat, 50 teňňe möçberde ýokarlandy. Munuň sebäpleri Ahal we beýleki welaýat belgili awtoulaglaryň Aşgabat şäherine goýberilmeýändigi bilen bagly diýip, ýaşaýjylar aýdýarlar.
Lebap, Mary, Daşoguz welaýatlarynyň daýhanlary ýylyň şu paslynda ýetişdiren gök önümlerini Aşgabada getirip satýardylar. Gök önüm bol bolup, bahasy aşak düşerdi.
Häzirki wagtda beýleki welaýatlaryň däl, Aşgabady etekläp oturan Ahal welaýatynyň daýhanlarynyň hem öz ýetişdiren gök önümlerini Aşgabada getirmekde kynçylyk çekýändiklerini eşitse bolýar.
Bu gymmatlama azyk önümleri bilen çäklenmeýär.
Bazarlarda türkmen zenanlarynyň köýneklik ştapel matalary ozal 12-13 manat bolsa, häzir 25-30 manatdan satyn alyp bolýandygyny, pombarht matalaryň öň 80-100 manatdan bolup, indi 200 manada çenli ýokarlanandygyny Aşgabatly Sülgün aýdýar.
Bu gymmatçylyga ýetip gelýän Gurban baýramçylygnyň hem gabat gelýändigini, çagalara okuw egin-eşigini almalymy ýa-da Gurban baýramy üçin egin-eşik aljakdyklaryny bilmän kösenýändiklerini Sülgün aýdýar.
“Adat boluşy ýaly Gurban baýramynda hem türkmenler täze egin-eşik tikinýärler. Bir-birine sowgat edýärler. Emma bu ýyl gymmatlaşyk bilen çagaňa okuw eşigni aljakmy ýa Gurban baýramyna baýramçylyk eşigni aljakmy? Mekdep üçin alan egin-eşigiňi Gurban baýramynda geýdirip bolmaýar, Gurban baýramy üçin eşik alsaň ony mekdebe geýdirip bolmaýar. Eliňde bolsa pul ýok, kyn güne düşdük.
Häzir 1 manadyňa hiç zat berilmeýär, 1 manadyň hümmedi ozalky 10 teňňä deň boldy, zatlar bolsa gymmatlamagyny dowam etdirýär” diýip, aşgabatly Sülgün aýdýar.


text:
زامانی: یکشنبه، 13-11-2016، ساغات: 11:00 –15:00
*****
Hormatly ildeşler,
Bu baýramda kultur ojagynyň 20 ýyllyk geçmiş ýoluna gysga bir serediljekdir. Şunuň bilen baglylykda Sizden eliňizde bolan ojaga degişli gyzykly materiallardan (surat, wideo wşm.) bize bir nusgasyny iberip, ýardam etmegiňizi haýyş edýäris.
Toý meýlisimiz Siziň kultur ojagy bilen baglanyşykly pikirleriňiz, ýatlamalaryňyz we ündewleriňiz bilen etjek çykyşlaryňyza açykdyr.
Toýa geljek ýoluňyza garaşýarys!
Duşuşygymyzyň: Ýeri: Allerweltshaus, Körner Str. 77, 50823 Köln – Zamany: Ýekşenbe, 13.11.2016, sagat: 11:00- 15:00
Türkmen Kultur Ojagy – Müdiriýet topary – Köln, 25.09.2016


text:
Donald Tramp
Donald John Trump (d. 14 iýun 1946: Queens, Nýu-Ýork) söwdagär, syýasatçy we Amerikanyň Bileşen Şatatlarynyň şu wagtdaky prezidenti. 8 noýabr 2016-da geçirilen saýlowlarda Respublikaçylar partiýasynyň dalaşgäri hökmünde Hillary Kinton-dan üstün çykyp Amerikanyň Birleşen Ştatlarynyň 45-nji prezidentli boldy.
Donald Trump 1960-nji ýyllarda käbir sebäplere görä okuwy taşlamaly bolýar.
{{subst:Citation needed}}
Soňra Pensilwaniýa Uniwersitetiniň Wharton Institute-ynda okaýar. 1971-nji ýylda kakasynyň kärhanasyny dolandyryp başlaýar. Kärhana "Trump Organisation" diýip atlandyrylýar we merkezini Manhattana geçirýär. Gysga wagtyn içinde myhmanhanalarda adyny tanadýar. 1999-nji ýylda kakasy aradan çykýar. 2000-nji ýylda bolan saýlawlarda Reform partiýasynyň başlygy hökmünde dalaşgär boldy we gysga wagtyň içinde dalaşgärlikden çykdy. 2001-ni ýylda bu partiýadan çykýar. 2004-nji ýylda NBC telekanalynda “Şägirt ” (The Apprentice) gepleşigini taýýarlap şow dünýäsine gadam basdy. Käbir pikirleri üçin Parahatçylyk ugry boýunça Nobel baýragyna dalaşgär görkezildi emma ýeňiji saýlanmady. 2016-nji ýylda saýlawlarda İslamofobik
{{subst:Citation needed}}
gepleri we beren wadalary bilen tankyt edildi. ForbesŞablon:'iň 2016-nji ýylda dünýäniň iň baý 400 adamy sanawuna adyny goşdy. 2016-nji ýylda saýlawlarda ýeňiş gazanyp ABŞ taryhyndaky iň garry prezident
{{subst:Citation needed}}
boldy (saýlanan wagtyna çenli aralykda).
Maşgalasy[üýtget | edit source]
Donald Trump nemes asylly bir maşgalada doglan. Dellek garry atasy Frederick Trump 1869-nji ýylda germaniýada dogulýar. 1885-nji ýylda häli 16 ýaşyndaka ABŞýa göçýär. Kanadanyň Klondike welaýatynda altyn resursyny tapdy.[1] . Diňe özi altyn çykarmak bilen çäklenmän altyn bilen baýamak isleýänlere iýip içer ýaly restoranlary açdy.Özi ýaly nemes immigrant Elizabeth Christ bilen 1902-nji ýylda toý etdi. Harby borjy ýerine ýetirmezlik we salgyt tölemezlik üçin Germaniýa gidýär . Ýöne gysga wagtyň içinde Amerika yzyna dolanýar. 11 oktýabr 1905-nji ýylda Fred Trump dogulýar. Frederick Trump 1918-nji ýylda ölenden soňra ýaşajyk Fred Trump ýaş bolsa hem söwdägarlige başlaýar. 22 ýaşyna ýeteninde Elizabeth Trump & Son ady bilen bir kärhana gurýar. Şol ýyllarada garalara garşy gurama agza bolanlygy sebäpli türmä basylýar. . II jahan urşyyndan soňra kärhanasyny ulaltýar we uly bri baýlygyň eýesi bolýar. Şol ýylarda Nýu-Ýork Quenss-de jaý alyp satmaga başlaýar. Şablon:Sfn[2] Jynsparazlyk edip gara adamlara öý satmaýar. 1935-nji ýylda hyzmatkär şatland immigrant Mary Mecleod bilen durmuş gurýar.[3]Maryanne, Frederick Jr, Elizabeth, Donald we Robert diýip çagalary bolýar.[3][4]
nikalary we çagalary[üýtget | edit source]
Donald Trump şu wagta çenli üç gezek durmuş gurdy. Jemi üç sany ogly we iki sany gyzy we sekiz sany agtygy bar. Trump ilki bilen 1972-nji ýylda Çeh model Ivana Zelníčková bilen durmuş gurdy. Bu nikadan Donald Trump Jr., Iwanka we Eric dünýä indi. Jübüt 1992-nji ýylda aýrylyşsa hem ýakyn gatnaşykda boldular. 1997-nji ýylda Trump bu gezek aktrisa Marla Maples bilen nikalaşdy. Bu nakadan Tiffany dünýä indi. Iki ýyl soňra 1999-njy ýylda nika bozulýar. 2005-nji ýylda slowýan model Melaniýa Knauss bilen nikalaşdy. 2006-njy ýylda ogly Barron doguldy.[5][6] Melaniýanyp saýlow kampaniýasynda adamsy hakyndaky eden çykyşy Barack Obamanyň aýaly Michelle Obamanyň Demokratik pariýasynyň mejlisinde eden çykyşyna meňzemegi dawa döretdi." Käwagt öýde iki ogul çagam bar , biri ýaşajyk bir oglum we beýekisi adamym" diýen çykyşy hem jedellere getirdi.


text:
2018-nji ýylyň 8-nji maýynda Wena şäherinde Ýewropada Howpsuzlyk we Hyzmatdaşlyk Guramasynyň ynsanperwer meseleleri boýunça komitetiniň “Gender deňligi” temasyna bagyşlanan mejlisi bolup geçdi. Bu duşuşyga Türkmenistanyň Adalatçysy Ý.Gurbannazarowa gatnaşdy we Türkmenistanda gender ýagdaýy barada çykyş etdi.
Ý.Gurbannazarowa öz çykyşynda Türkmenistanyň gender syýasaty, aýal-gyzlaryň ýurduň jemgyýetçilik-syýasy, ykdysady, sosial we medeni durmuşynda deň hukukly gatnaşýandygy barada belledi. Hususan-da, ol gender deňligi boýunça 2015-2020-nji ýylar üçin milli iş meýilnamasynyň çaklerinde alnyp barylýan Türkmenistanyň Hökümeti tarapyndan amala aşyrylan anyk çäreler we işler barada gürrüň berdi. Adalatçy Türkmenistanda zenanlaryň hukuklaryny we azatlyklaryny goramak, olar üçin ähli ugurlarda deň şertleri döretmek boýunça işler Türkmenistanyň Konstitusiýasyna, halkara borçnamalara, zenanlaryň ýagdaýy boýunça VI Bütindünýä konferensiýasynyň (Pekin 1995ý.) teklipnamalaryna we BMG-niň esasy resminamalaryna laýyklykda alnyp barylýandygyny nygtady.
Şeýle hem ýygnagyň dowamynda Ý.Gurbannazarowa ýygnaga gatnaşyjylara 2017-nji ýylyň mart aýynda açylan Adalatçynyň institutynyň umumy alyp barýan işi barada gürrüň berdi. Mundan başga-da Adalatçynyň institutynyň ÝHHG, BMG, beýleki halkara guramalary hem-de raýat jemgyýetiniň wekilleri bilen ýakyn hyzmatdaşlygy dogrusynda aýdyldy.
www.mfa.gov.tm
Türkmenistanyň wekiliýeti ÝHHG-nyň gender deňligine bagyşlanan mejlisine gatnaşdy
2018-nji ýylyň 8-nji maýynda Wena şäherinde Ýewropada Howpsuzlyk we Hyzmatdaşlyk Guramasynyň ynsanperwer meseleleri boýunça komitetiniň “Gender deňligi” temasyna bagyşlanan mejlisi bolup geçdi. Bu duşuşyga Türkmenistanyň Adalatçysy Ý.Gurbannazarowa gatnaşdy we Türkmenistanda gender ýagdaýy barada çykyş etdi.


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyz Türkmenistandan gelip gowuşdy. Energetika çeşmelerini dünýä bazarlaryna howpsyz ýagdaýda ýetirilmegi bilen baglanşykly meseleler Aşgabatda geçirilen Halkara Energetika forumynda ara alynyp maslahatlaşyldy.
Halkara Energetika Hartiýasynyň “Energiýa serişdelerini üstaşyr geçirmek boýunça köptaraplaýyn Çarçuwaly ylalaşyga tarap ýol” atly Aşgabat forumy Türkmenistanyň Ministrler kabinetiniň mejlisiniň başlygynyň orunbasary Maksat Babaýew we Energatika hartiýasynyň baş sekretary Urban Rusnakyň çykyşlary bilen başlady.
Halkara konferensiýada Energatika hartiýasy ylalaşygyna degişli ýurtlaryň resmileri, halkara guramalaryň wekilleri we energetika babatynda iş alyp barýan hünärmenler çykyş etdiler. Öndüriji ýurtlar, tranzit ýurtlar we energetika sarp edijileriň arasyndaky täsirlik we koordinasiýa zerurlygyna ünsleri çeken çykyş eden adamlar Türkmenistanyň ýolbaşçylygyndan geçirilen forumyň hyzmatdaşlygyň özgermegine goşant goşjakdygyny bellediler.
Ýewropa Komissiýasynyň Energetika bileleşiginiň başlygynyň orunbasary Maros Sefkowiç hem wideo şekilli göni aragatnaşyk arkaly foruma gatnaşdy. Sefkowiç şu ýylyň fewral aýynda ÝB-Azerbaýjan-Türkiýe-Türkmenistan ýaly ýurtlaryň gatnaşmagynda Bakuda geçirilen maslahatyň Hazar deňizindäki tebigy gazy Ýewropa ýetirilmegi babatynda umytlanydyrjydygyny nygtady.
Halkara maslahatda Türkiýäniň Energetika we tebigy serişdeler ministrliginiň wekili Tranzit turba geçirijileri bölüminiň başlygy Reha Aýkul Muratogly hem çykyş etdi. Muratogly energetika öndürýän ýurtlar bilen esasy alyjy ýurtlaryň arasynda ýerleşýän Türkiýäniň hem ykdysady hem-de ynamly bir tranzit merkezidigini we bu babatda gerek bolan ygryýara we infrastruktura eýedigini belledi.
Türkimenistan Energetika Hartiýasynyň 2017-nji ýyl döwürleýin başlyklygyny ýerine ýetirýär. Şol çäkde Energetika hartiýasy ylalaşygynyň esasy organy bolan Energetika hartiýasy konferensiýasy hem 28-29-njy noýabr aralygynda Aşgabatda geçiriler.
Gepleşigimizi Gazagystandan gelip gowuşan habarymyz bilen dowam etdirýäris.
Astanada Beýik düzlük forumy öz işine başlady. Astana Halkara Türk akademiýasy tarapyndan gurnalan Gazagystanyň Döwlet sekretary Gulşara Abdykalikowanyň gatnaşmagynda Beýik düzlük ynsanperwer ylymlar II Halkara forumy geçirildi.
Akorda metbugat gullugyny berilen beýanata görä maslahatyň açylyşynda çykyş eden Gulşara Abdykalikowa gatnaşyjylara Gazagystanyň Prezidenti Nursultan Nazarbaýewiň gutlag hatyny okady. Gutlag hatda degişli maslahatyň materigara ylalaşyk üçin uly goşant goşjakdygy we ikitaraplaýyn düşünişmegiň we hyzmatdaşlygyň ösmegine oňaýly täsir ýetirjekdigi nygtaldy.
Maslahata gatnaşan Russiýa, ABŞ, Hytaý, Germaniýa, Wengriýa, Mongoliýa, Günorta Koreýa, Hindistan ýaly ýurtlardan gatnaşan takmynan 300 ylmy işgär we hünärmenler forumda geçirilen alty aýry bölümde ýurdyň Prezidenti nursultan Nazarbaýewiň “Geljege syn: adamlaryň aňynyň döwrebaplaşdyrylmagy” makalasy bilen baglanşykly garaýyşlaryny beýan etdiler.
Forumyň çäginde mundan başgada soňky ýyllarda Halkara Türk akademiýasy tarapyndan çap edilen kitap sergisi geçirildi.
Maslahata BMG, UNESCO, ISESCO, Ykdysady hyzmatdaşlyk guramasynyň Bilim gaznasy, Türk Geňeşi, TÜRKSOÝ, TurkPA ýaly halkara guramalaryň başlyklary we wekilleriş döwlet adamlary, meşhur ylmy işgärler we diplomatlar gatnaşdylar.
Soňky habarymyz Tatarystan bilen baglanşykly. Türkiýäniň Russiýadaky ilçisi Hüseýin Diriöz KazanSummit-2017-ä türk kärhanalarynyň işjeň ýagdaýda gatnaşmagynyň Türkiýäniň Tatarystana bolan gyzyklanmasynyň bir görkezijisidigini belledi.
Tatarystanň resmi habarlar agentligi “Tatar-inform” beýanat beren Hüseýin Diriöz KazanSummit-2017 üçin ajaýyp bir çäre geçirendikleri sebäpli Tatarystany gutlady.
Ilçi Tatarystanň diňe ykdysady taýdan dälde, şol bir wagtda medeni, syýahatçylyk ugurlarynda hem Türkiýe bilen Russiýanyň arasynda köpri wezipesini ýerine ýetirýändigini habar berdi.
Diriöz beren beýanatynda KazanSummitiň çäginde Tatarystanyň Prezidenti Rüstem Minnihanow bilen hem duşuşyk geçirendigini ýatlady.
Duşuşykda Tatarystan-Türkiýe hyzmatdaşlygy meseleleriniň ele alynandygyny aýdan Diriöz iki respublikanyň arasynda bar bolan hyzmatdaşlygyň möhümligine hem ünsleri çekdi.
Hüseýin Diriöz bu duşuşykda şeýle hem ykdysady gatnaşyklaryň hem üstünde durulyp geçilendigini belläp Tatarystan tarapyny ikitaraplaýyn gatnaşyklary arakesmesiz dowam etdirmekleri sebäpli gutlandygyny mälim etdi.


text:
Aşgabat-Türkmenbaşy ýokary tizlikli awtomobil ýoly (awtoban)
Türkmenistan häzir Ýewraziýa giňişliginde ulag-logistik ulgamyň şu günki dünýäniň islegleridir talaplaryna laýyk gelýän ugurlarynyň täze nusgalaryny hödürleýär. Şunda geoykdysady giňişligiň bu babatdaky esasy meselesi Merkezi Aziýany, Hazar, Gara deňiz we Baltika sebitlerini, Orta we Ýakyn Gündogary, Günorta we Günorta-Gündogar Aziýany birleşdirýän binýady döretmekdir. Şunda awtomobil ýollaryna aýratyn ähmiýet berilýär.
Şunuň bilen baglylykda 2011-nji ýylyň 25-nji aprelinde Türkmenistanyň hormatly Prezidenti Gurbanguly Berdimuhamedowyň başlangyjy bilen Aşgabatda Orta Aziýa-Ýakyn Gündogar ulag-üstaşyr geçelgesini döretmek babatynda hökümetara ylalaşygyna gol çekildi.
Awtomobil ýollary düzümini ösdürmek barada aýdylanda bolsa, ýurdumyzyň tutuş taryhynda awtomobil ýollaryny gurmak boýunça täze taslamalaryň hiç wagt şeýle giň derejede amala aşyrylmandygyny ynamly aýtmak bolar. 2014-nji ýylda Türkmenistanda awtoulag ýollarynyň tutuş ulgamynyň durky täzelendi, täze ähli zerur ýol düzümleri bolan ýokary tizlikli awtomobil ýollary çekildi. Olaryň umumy uzynlygy geljekde 1700 kilometre golaý bolar.
Häzirki wagtda Türkmenbaşy - Farap we Aşgabat - Daşoguz awtoulag ýollarynyň gurluşygy alnyp barylýar. Pudaklaýyn ösüş maksatnamasyna laýyklykda, Türkmenbaşy - Farap we Aşgabat - Daşoguz, Türkmenbaşy - Gazagystanyň serhedi, Türkmanabat - Daşoguz we Mary - Serhedabat awtoulag ýollaryny gurmak göz öňünde tutulýar.
Ýurdumyzyň dürli sebitlerini birleşdirýän awtomobil ýollaryny gurmak bilen bir wagtda halkara ülňülerine laýyk gelýän ýokary tizlikli awtomobil ýollary hem gurulýar. Olary 3 tapgyrda gurmak göz öňünde tutulýar. Birinji tapgyrda Aşgabat - Türkmenbaşy, ilkinji tapgyrda Aşgabat - Farap, üçünji tapgyrda bolsa Aşgabat - Daşoguz ýollary gurlar.
Ýokary tizlikli awtomobil ýollunyň gurluşygynyň üstünlikli durmuşa geçirilmegi üçin bu babatda degişli tejribesi bolan daşary ýurt kompaniýalaryny çekmek göz öňünde tutulýar. Aşgabat - Türkmenbaşy ýokary tizlikli täze awtomobil ýoly Aşgabat - Daşoguz ýolunyň 24-nji kilometrinden başlanýar. Ýol Ahal welaýatynyň Derweze etrabynyň çäginden başlanyp, Türkmenbaşy şäherine çenli uzar.
Onuň umumy uzynlygy 564 kilometre barabardyr we ulag ýoly ikitaraply bolup, onuň her biriniň ini 15 metrdir. Ýoluň tutuş dowamynda 9 sany barlag geçiriji bölümleriniň 9 sany tehniki hyzmat duralgalary, 7 ýangyç guýujy beketleri gurmak meýilleşdirilýär. Şeýle hem ulanyş gullugynyň edara jaýlarynyň 5-si, 3 ýol myhmanhanalary, 20 awtomobile niýetlenen duralga, jemgyýetçilik iýmiti edaralary göz öňünde tutulýar. Şeýle hem ýolunyň ugrunda ugurdaş ýollaryň 12-si, 217 demir-beton köprüleri gurlar. Onuň düşeginiň beýikligi 1 metr 22 santimetre barabar bolar.


text:
Germaniýanyň kansleri Angela Merkel prezident Donald Trampyň ABŞ-nyň howanyň maýlamagyna garşy göreş boýunça Pariž ylalaşygyndan çykmagy baradaky kararyny “örän gynandyryjy” diýip atlandyrdy.
2-nji iýunda Berlinde parlamentde eden gysga çykyşynda Merkel öz ýurdunyň 2015-nji ýylda Parižde baglaşylan halkara ylalaşygyna goşulyp, üstüne alan borçnamalary berjaý etmegi dowam etdirjekdigini aýtdy.
“ABŞ-nyň prezidentiniň howanyň maýlamagy boýunça Pariž ylalaşygyndan çykmak baradaky karary örän gynandyryjy we men bu barada özümi örän çäklendirip aýdanymda şeýle diýýärin” diýip, Merkel Trampyň öz kararyny mälim etmeginiň ertesi eden çykyşynda belledi.
Merkel howanyň maýlamagyna garşy göreşde 1997-nji ýylda Kyoto klimat protokolyndan başlanan we 2015-nji ýylda Parižde baglaşylan “taryhy” ylalaşyk bilen dowam etdirilen prosesden yza tarap ýoluň ýokdugyny aýtdy.


text:
Şahyr Nyýazy Ýyldyrym halkyň mertlik, millet söýerlik,watanperwerlik, batyrlyk däplerini örän näzik, inçe,eziz owaz bilen bermegi başardy. Şoňa görä onuň goşgulary diňe ýigriminji asyrda däl-de,eýsem bir näçeasyrlap aydylyp gelin ýänklassyk aýdymlar ýalyeşidilýär.
Şahyrbu sarsmaz millilik duýgulary üçin azar barynyhem çekdi. Emma ony ýolundan dönderip bilen güýç tapylmady.
Nyýazy Ýyldyrym Gençosmanogly henizylym tarapyndan doly barlanmadyk - işlenmedik Türkçülik–Türkmençilik däplerini halkyň unutmazlygy üçin, o beýik däpleri gelejek nesilleriňem dowam etdirme giüçin jan çekdi.Oňa ýalňyş düşünilen halatlary hem az bolmady.
Emmaşahyr öz milletine guwanmaga, özgahrymançylykly geçmişini ýatlamaga haklydy.
Häzirki döwürde N.Ý.Gençosmanoglynyň şeýlemeşhurlygynyň ilkinji sebäbi–onuň milliduygulary belent–belent owaz bilen beripbilenligindedir.
Bu şahyryň örän inçe şahyrlyk sungaty,gadymyOguz diliniň şirinliginden ussat peydalanyşy hakda–da köp zat aýtsa bolardy.


text:
Android üçin Psiphon
Birinji bilen Siz öz Android üçin Psiphon nusgañyz ähtibardygyny barlañ.
Gurnamany başlatmak üçin Android e-poçtaňyzyň ýa-da brauzeriňiziň içinde Psiphon APK baglanyşygyna basyň. (Eger-de säwlik dörese, Siz ýan yükleme üçin mümkünçilik döretmeli.)
Psiphon 3 programmasyny işe goýbereniňizde ol Psiphon toruna awtomatiki birikmäge başlaýar.
Programma tora birigeninden soň ol öz içindäki Psiphon brauzerini işe goýberýär. Android üçin Psiphon gelýän we gidýän mazmuny öňünden kabul edilen Android brauzeri ýa-da beýleki programmalar üçin awtomatiki amala aşyrmaýar.
Windows üçin Psiphon
Birinji bilen Siz öz Android üçin Psiphon nusgañyz ähtibardygyny barlañ.
Müşderi programmasyny göçürip alyp, ony işlediň. Ony işledeniňizde, bu programmanyň Psiphon Inc. kompaniýasynyň kanuny önümidigini görkezýän howpsuzlyk sowalyny görersiňiz.
Psiphon işledeniňizde ol awtomatiki birigip başlaýar. Birigýärkä, pyrlanýan kiçi belgi görkezilýär. Aşakdaky ötük rejeleriniň birini saýlap bilersiňiz: VPN (IPSec üstünde L2TP ), SSH ýa-da SSH+ (SSH goşmak perde, protokolyň barmak yzy alynmaz ýaly SSH-iň ýokarsynda tötänleýin gatlak).
Ýaşyl reňkli kiçi belgi görkezileninde Psiphon serwerine birikme amala aşyrylýar. VPN rejesinde gelýän we gidýän mazmun awtomatiki usulda tutuşlygyna Psiphon arkaly alnyp barylýar.
SSH we SSH+ rejelerinde Psiphon Windows ulgamy proksi sazlamalaryny awtomatiki sazlaýar we şu sazlamalary berjaý edýän programmalarda gelýän hem-de gidýän mazmun Psiphon arkaly amala aşyrylýar. Esasy web brauzerleriň ählisi bu sazlamalary öňünden kabul edilen görnüşde berjaý edýär.
Mundan başga-da, SSH we SSH+ rejelerinde Psiphon bölünen ötük opsiýasyny hödürleýär, bu ýerde halkara gelýän we gidýän mazmun proksi arkaly amala aşyrylýar, ýurduň içindäki mazmun bolsa beýle däl. Bölünen ötügi işjeňleşdirmek üçin "Proksi etme..." opsiýasyny belläň. Bu opsiýa açyk mahaly proksi edilmedik domenler barada habar ýaýlasynda hasabat berilýär.
Programmany ýapanyňyzda Psiphon birikmäni awtomatiki kesýär. Birikmäni açyp-ýapmak üçin kiçi belgä basyp hem bilersiňiz.


text:
Apple Kompaniýasy Apple Pencil Goldawly We A10 Fusion Çipsetli Täze $329-Lyk Ipad Barada Habar Berdi
Apple kompaniýasy täze amatly bahaly iPad modeli bilen tanyşdyrdy.
Täze planşet geçen ýyl şol bahadan satuwa çykarylan başlangyç derejeli modelden üstün çykdy. Beýleki üýtgeşmelerden başgada, onuň iň esasy aýratynlygy Apple Pencil üçin doly goldawynyň barlygydyr.
IPS ekran tehnologiýasy üýtgemän, şol 9.7" diagnal we 2048 x 1536-lyk örän ýokary (Retina) rezolýusiýalylygyna galdyryldy. Gynansak-da beýleki gymmat bahaly iPad-lar bilen deňeşdirilende Pencil goldawyndan başga ýokary aýratynlyklaryň hijisi ýok.
Ozalky ýylyň amatly bahaly iPad-y Apple A9 çipsetinde işleýärdi. Emma bu täzesi bolsa ondan ýokary bolan hem-de iPhone 7-leri işledýän A10 Fusion-da işleýär. Bu örän güýçli dört prosessor bolup, ol täze iPad-yň Augmented Reality programmalaryny ulanmaga mümkinçilik döredýän grafiki özgertmeleri bilen tapawutlanýar.
Täze iPad-yň 8 megapikselli esasy kamerasy hem islendik iş üçin ýeterlikdir. Ol 1080p HD wideo hem ýazgy etmäge ukyply. Öň tarapynda selfiler we wideo jaňlar üçin niýetlenen kiçijik 5 megapikselli kamera ýerleşdirilendir.
Bu täze iPad okuw maksatlarynda ulanylmak üçin niýetlenendir. Şeýlelikde, Apple-yň üstünde işleýän birnäçe täze aýratynlyklary Apple Pencil ulanmak arkaly okuw maksatlary üçin niýetlenilýär.
Source:phonearena


text:
Berkarar döwletimiziň bagtyýarlyk döwründe hormatly Prezidentimiziň çäksiz yhlasy netijesinde, halkymyzyň köp asyrlyk milli gymmatlyklarynyň hatarynda, ýelden ýüwrük behişdi bedewlerimiziň şan-şöhraty dünýä doldy. Gahryman Arkadagymyz: “Dal bedewlerimiziň ajaýypdan näzik owadanlygy, duýgurlygy, ýüwrükligi, mähribanlygy ata-babalarymyzyň tükeniksiz aladalarynyň miwesidir we ol biziň günlerimize gelip ýeten inçe sungatdyr” diýip, bedew atlarymyzy kemala getiren ata-babalarymyzyň zähmetine ýokary baha berýär.
Behişdi ahalteke bedewlerimiz – mähriban Arkadagymyzyň öz döredijiliginde mynasyp ornuny alýar. Muňa döwlet Baştutanymyzyň galamynyň astyndan çykan “Ahalteke bedewi – biziň buýsanjymyz we şöhratymyz”, “Gadamy batly bedew” ýaly kitaplary, bedewleriň şanyna ýazylan birnäçe parasatly goşgulary aýdyň mysaldyr.
Eziz Arkadagymyz “Ahalteke bedewi – biziň buýsanjymyz we şöhratymyz” atly kitabynda gözellikde, ýyndamlykda dünýäni baglan ahalteke bedewleriniň 132-sine doly häsiýetnama berse, “Dünýäniň wajyplygy”, “Gadymyýetiň sedasy”, “Türkmeniň ruhy baýlygy”, “Gözelligiň syrly dünýäsi”, “Edebi miras”, “At – myrat”, “Taryhyň içindäki taryh” ýaly bölümlerden durýan “Gadamy batly bedew” atly kitabynda bedew atlar babatda köpýyllyk barlaglaryny, pikir ýöretmelerini, edebi maglumatlary ussatlyk bilen bir sapaga düzdi. Eserde halk pähimleriniň ägirt uly baýlygy aýdyň şöhlelenme tapýar.
Bedewler baradaky buýsançly pähimler “Paýhas çeşmesi” kitabynyň sahypalaryna hem girizildi. “Watançylyk we gahrymançylyk ündewleri”, “Edep-terbiýe we ahlaky ündewler”, “Ylym-bilim we hünär öwütleri”, “Durmuşy pelsepeler”, “Tebigat we zähmet hakynda” atly bäş bölümden durýan kitapda “At – münenden, görk – geýenden”, “At basyşyndan belli, är bakyşyndan”, “At gylygyndan iýmini artdyr, gyz gylygyndan – sepini”, “At ýaly bilen owadan, zenan – saçy bilen”, “At alsaň – ýorga bilen ýöriş al, aýal alsaň – akyl bilen huş al”, “At aýlanyp gazygyny tapar, är aýlanyp ilini tapar”, “At ady bilen, ýigit ody bilen” ýaly onlarça nakyllar bar.
Hormatly Prezidentimiziň bedew atlarymyz hakynda döredýän her bir eseri halkymyza we dünýä okyjylaryna ruhy galkynma berýär. Ol eserlerde umumadamzat gymmatlygy bolup dünýä dolan bedewlerimiziň şan-şöhraty, egsilmez gujur-gaýraty, çydamlylygy, ýüwrükligi we tebigy owadanlygy wasp edilýär. Muňa ýaňy-ýakynda mähriban Arkadagymyzyň bedew atlara bagyşlap döreden täze “Bedew” atly goşgusy hem aýdyň mysaldyr. Metbugat sahypalaryny bezän bu goşgynyň many gory, çeperçiligi okyjylarda ýatdan çykmajak täsirleri oýardy. Eserde Hakyň nazar salan tebigat gözellikleri bilen bedewleriň ýyndamlygy sazlaşykly beýan edilýär.
Pasly-bahar güle çümen çaglary,
Joş uranda sähra-düzi, daglary,
Göwün at üstünde ganat baglady,
Seýle çykyp alys ýollara, bedew!
– diýip başlanýan çuň manyly bentler tä şygryň ahyrky bendine çenli okyjyny ruhy galkynyşa eýe edip, kalplarda buýsanç duýgularyny oýarýar. Eziz Arkadagymyz goşgusynyň ahyrky bendinde:
Guwanjymyz, şöhratymyz, şanymyz-
Watandyr gursakda şirin janymyz,
Ilime bagyş edip buýsanç baýlygym,
Ýol açar men ýyldan-ýyllara, bedew!
– diýip, halkymyza-ilimize, bedewlerimize täze rowaçly menzilleri bagyş etjekdigini buýsanç bilen beýan edýär.
Mähriban Arkadagymyz bedew atlar bilen hemişe göwündeşdir. Muny milli Liderimiziň bedewlere goýýan çuňňur söýgüsi aýdyň beýan edýär. Ýeri gelende, käbir buýsançly wakalary ýatlap geçeliň!
2011-nji ýylda ýurdumyzda il agzybirliginde Türkmen bedewiniň milli baýramynyň bellenen günleri eziz Arkadagymyzyň häli-şindi çarpaýa duran bedewe atlanyp, ony uzak aralyga ussatlarça çapanda, egnine bagtyň, rowaçlygyň, parahatçylygyň simwoly bolan ak kepderiniň gelip gonan pursatlary, 2017-nji ýylyň 13-nji sentýabrynda Ahalteke atçylyk toplumynda Gujurly atly bedewi meýdança çykaryp, bedewli gezelenç edişi, ol ýerde 2017-nji ýylyň başynda doglan Ruhubelent atly taý bilen didarlaşyp, onuň boýnuna mähriban käbesi Ogulabat ejäniň ören alajasyny dakyşy, 2017-nji ýylda Miras atly bedewde halypa çapyksuwarlaryň arasynda geçirilen ýaryşda ýeňiji bolup, baş baýraga mynasyp bolan pursatlary taryhyň sahypalaryna altyn pursatlar hökmünde ýazyldy. Bu ajaýyp pursatlar her bir adamda egsilmez buýsanja beslenen ruhy galkynyşy bagyş etdi.
Halkmyz ertir il agzybirliginde Türkmen bedewiniň şanly baýramyny belläp geçer. Bu şanly baýram halkymyzyň behişdi bedewlerine goýýan beýik sarpasydyr. Goý, bu ajaýyp işleriň sakasynda duran mähriban Arkadagymyzyň jany sag, ömri uzak, belent tutumly işleri hemişe rowaç bolsun!
Maýa MEREDOWA,
S.A.Nyýazow adyndaky TOHU-nyň
kafedra müdiri.


text:
31.01.2018. Paýtagtymyzda senagat önümleriniň, enjamlarynyň döwrebap tehnologiýalarynyň Halkara sergisi öz işine başlady, ony Türkmenistanyň Söwda-senagat edarasy gurady. Hormatly Prezidentimiz Gurbanguly Berdimuhamedowyň başlangyjy bilen geçirilýän ýöriteleşdirilen gözden geçiriliş milli ykdysadyýetimiziň innowasiýa ösüş ýolunda gazanan ägirt uly sepgitlerini we mümkinçiliklerini, şeýle hem daşary ýurtly enjamlary öndürijileriň öňdebaryjy tejribelerini we işläp taýýarlamalaryny görkezýär, olar türkmen hyzmatdaşlary bilen uzakmöhletleýin, özara bähbitli hyzmatdaşlyga uly gyzyklanma bildirýärler.
Türkmenistan ykdysadyýetiň ähli ulgamlaryny toplumlaýyn döwrebaplaşdyrmak we diwersifikasiýalaşdyrmak, dünýä ylmynyň gazananlaryny we iň täze tehnologiýalaryny ornaşdyrmak boýunça syýasaty üstünlikli durmuşa geçirmek bilen, görlüp-eşidilmedik ösüşlere eýe bolýar. Köp pudakly senagat tiz depginlerde kemala getirilýär, bu pudak iň täze enjamlar bilen üpjün edilendir we ýokary goşmaça bahaly bäsleşige ukyply önümçiligiň giňeldilmegini ugur edinýän öňdebaryjy tehnologiýalary we dünýä nou-haulary peýdalanmak bilen hereket edýär.
Türkmenistan kuwwatly önümçilik düzümleriniň döredilmegini, ýokary hilli harytlaryň ýurdumyzyň özüniň çig mal serişdelerini, tebigy baýlyklaryny peýdalanmak arkaly önümleriň möçberlerini we görnüşlerini artdyrmagy ugur edinmek bilen gyzyklanma bildirýän hyzmatdaşlaryň köp sanlysyny özüne çekýär, olar daşky maýa goýumlary üçin açyk bolan türkmen bazarynda ornuny pugtalandyrmaga çalyşýarlar.
Dünýäniň öňdebaryjy kompaniýalarynyň gatnaşmagynda ýurdumyzda geçirilýän iri möçberli pudaklaýyn we köpugurly ykdysady forumlar özüniň netijelliligi we many-mazmuny boýunça işewürlik gatnaşyklarynyň iň netijeli gurallarynyň birine öwrüldi, olar ýakyn işewürlik gatnaşyklarynyň ýola goýulmagyna, halkara söwda hyzmatdaşlygynyň täze ýollarynyň gözlenilmegine gönükdirilendir. Şu gezekki sergi hem munuň aýdyň subutnamasydyr, ol ýurdumyzyň haryt öndürijileriniň hem, senagat enjamlarynyň, ýokary öndürijilikli tehnikanyň we hyzmatlaryň giň görnüşini hödürleýän daşary ýurtly gatnaşyjylaryň hem uly mümkinçiliklerini açyp görkezýär. Sergä Germaniýadan, Fransiýadan, Italiýadan, Malaýziýadan, Birleşen Arap Emirliklerinden, Eýran Yslam Respublikasyndan, Türkiýeden, Russiýadan, Bolgariýadan, Özbegistandan, Azerbaýjandan we beýleki ýurtlardan elliden gowrak kompaniýalaryň wekilleri işewürlik teklipleri bilen geldiler.
Söwda-senagat edarasynyň sergi zalynda guralan gözden geçirilişiň açylyş dabarasyna Mejlisiň başlygy, hökümet agzalary, ministrlikleriň we pudak edaralaryň, Türkmenistanda işleýän diplomatik wekilhanalaryň, jemgyýetçilik guramalaryň ýolbaşçylary, ýurdumyzyň we daşary ýurtlaryň işewürliginiň, köpçülikleýin habar beriş serişdeleriniň wekilleri gatnaşdylar.
Ýygnananlar hormatly Prezidentimiz Gurbanguly Berdimuhamedowyň iberen Gutlagyny uly üns bilen diňlediler. Döwlet Baştutanymyz öz Gutlagynda ýurdumyzyň halk hojalygyny toplumlaýyn senagatlaşdyrmak strategiýasyny, bu ugurda gazanylan üstünlikler Berkarar döwletimiziň bagtyýarlyk döwründe Türkmenistanyň ykdysadyýetiniň okgunly ösüşiniň aýdyň mysaly bolmak bilen, halkymyzyň durmuş derejesini yzygiderli ýokarlanmagyny nazarlaýan durmuş syýasatynyň wezipelerine we maksatlaryna hem laýyk gelýär diýip nygtady. Ýurdumyzda bar bolan çig mal serişdeleriniň dürli görnüşlerini toplumlaýyn esasda gaýtadan işlemäge gönükdirilen täze kärhanalaryň ulanmaga berilmegi ykdysady ösüş üçin pugta binýadyň emele gelmegini, ýurdumyzyň sarp ediş bazarynda haryt bolçulygynyň üpjün edilmegini, eksport mümkinçilikleriniň artdyrylmagyny şertlendirýär.
Bu sergi milli ykdysadyýetiň ösüşiniň ähli ugurlaryny diýen ýaly – ýangyç-energetika toplumyny we ulag, aragatnaşyk hem-de gurluşyk ulgamlaryny, okgunly ösýän gaýtadan işleýän senagaty, himiýa we dokma, gaz we nebithimiýa pudaklaryny, gurluşyk serişdeleri önümçiligini we azyk önümlerini, söwdany öz içine alýar. Sergä köpsanly gatnaşyjylaryň –ýurdumyzyň döwlet we telekeçi düzümleriniň, daşary ýurt kompaniýalarynyň diwarlyklary we bölümleri bilelikdäki taslamalary we maksatnamalary durmuşa geçirmekde hyzmatdaşlygyň üstünliklerini we netijelerini aýdyň açyp görkezýär.
Sergä daşary ýurtly gatnaşyjylaryň hatarynda dünýäniň senagat enjamlarynyň we tehnologiýa işläp taýýarlamalarynyň önümçiliginde iň iri kompaniýalar bar, olar bilen köpýyllyk hyzmatdaşlygyň uly tejribesi toplanyldy. Olar “Dragon oil” we “Schlumberger Logelco Inc.” ýaly halkara kompaniýalarydyr. Olaryň gatnaşmagynda uglewodorod serişdeleriniň ýurdumyzdaky örän baý gorlary ýerleşýän ýataklary işläp taýýarlamak, gazyp almak, gaýtadan işlemek işleri alnyp barylýar.
“Şсhneider Elektrik” we “Alstom” (Fransiýa) hyzmatdaşlaryň gatnaşmaklarynda milli elektroenergetika ulgamyny döwrebaplaşdyrmak we ösdürmek boýunça iri taslamalar durmuşa geçirilýär. Kosmos tehnologiýalary ulgamynda öňdebaryjy bolan “Thales International” kompaniýasy nawigasiýa howpsuzlyk ulgamlary boýunça toplumlaýyn çözgütleri hödürleýär.
Ýurtlarymyzyň arasynda uzakmöhletleýin esasda özara bähbitli ykdysady hyzmatdaşlygy giňeltmekde sergide Fransiýanyň işewürler bileleşiginiň wekilleri Türkmen-fransuz söwda-sanagat edarasynyň sergisinde jemlenildi. (“Sifal”, “Oberthur”, “Airbus Defense & Space”, “Total”).
Bolgar-türkmen senagat-söwda edarasynyň diwarlygy barada hem aýtmak gerek, olaryň agzalarynyň hatarynda dürli ulgamlarda hereket edýän hyzmatdaş kompaniýalaryň 120-ä golaý bellige alyndy. Tehnologiýalary alyşmak, oba hojalyk önümlerini ösdürip ýetişdirmek we soňra gaýtadan işlemek, taýýar önümleri Türkmenistana getirmek ikitaraplaýyn hyzmatdaşlygyň ileri tutulýan ugurlary hökmünde görkezildi.
Import-eksport ulgamynda ýöriteleşdirilen iri söwda korporasiýalary ýurdumyzda geçirilýän forumlaryň hemişe gatnajylaryna öwrüldiler. Şu gün “Malaysia External Trade Development Corporation”, “Izmir Free Zone” we “Anzali Free Zone organization”, şeýle hem “Brık global” (BAE) kompaniýalary bu sergide öz döwletlerinde wekilçilik edýärler. Ýurtlarymyzyň arasyndaky ykdysady gatnaşyklary ösdürmek bilen, söwda korporasiýalary we guramalary serhetüsti hyzmatdaşlygyň işjeňleşdirilmegine we döwletleriň bitewi ählumumy bazara üstünlikli goşulyşmak maksady bilen, hyzmatdaşlygyň giňeldilmegine ýardam berýärler.
Türkmen bazarynyň netijeli tehnologiýalary we senagat işläp taýýarlamalaryna ýerli çig mal serişdeleriniň gaýtadan işlenilmegine gönükdirilen önümçilikleri ýola goýmak we enjamlaşdyrmak boýunça bilelikdäki taslamalary durmuşa geçirmekde tekliplere barha artýan isleglerini hasaba almak bilen türk we eýran kompaniýalaryndan teklipler gelip gowuşýar, olar bilen köpýyllyk netijeli hyzmatdaşlygyň tejribesi toplanandyr.
Sergä ilkinji gezek gatnaşýanlaryň hatarynda “Рars khooshe Pardaz Co.” (Eýran) kärhanasy bar, ol biotehnologiýalar – harytlaryň dürli görnüşlerini –çörek önümlerini bişirmek, gurluşyk serişdeleri senagaty hem-de arassalaýjy serişdeler, kagyz senagaty önümçiligi üçin ýörite ýelim goşundylaryň esasynda ürgün önümleri hödürleýär. Elektrik enjamlarynyň, abzallaryň we gurallaryň 1 müň 500-e golaý görnüşini öz içine alýan jemgyýetçilik iýmiti kärhanalaryny abzallaşdyrmak üçin senagat enjamlarynyň toplumlaryny “Еmpero” türk kompaniýasynyň diwarlygy hödürleýär.
Sergi ýangyn howpsuzlygy ulgamynda ýörite enjamlaryň täze işläp taýýarlamalary bilen (Russiýanyň “ООО Чинта”, “TM Trade Limited Co.” kompaniýalary), sowadyjy enjamlar we howany çalyşmak ulgamlary üçin ätiýaçlyk şaýlary (“Aermec s.p.a.”-Italiýa), lukmançylyk barlaghana enjamlary we gurallary (“Medical Kasra Behdis”-Eýran), jorap önümçiligi pudagy üçin enjamlaryň we gurallaryň kämilleşdirilen nusgalary (“Lonati s.p.a.-Italiýa”) bilen tanyşmaga mümkinçilik berýär.
Sergi meýdançasynyň merkezi bölegi 2017-nji ýylda çykarylan “BMW” kysymly nemes ýeňil awtoulaglarynyň täze nusgalarynyň, şeýle hem Angliýanyň kiçi kuperleriniň (“countryman” we krosseweriň “сlub”) mahabatlandyryş boýunça özboluşly salonyna öwrüldi. “Awtohaus GMBH” hojalyk jemgyýeti enjamlary, olaryň ätiýaçlyk şaýlaryny, olary ulanmak boýunça hyzmatlary hödürleýär. Özbegistandan gelen kompaniýanyň wekili “Daewoo” kysymly “R4” awtoulagyň maşgala üçin niýetlenen nysgasyny hödürleýär.
Milli ykdysadyýetimiziň döwlet düzümleriniň we ýurdumyzyň kärhanalarynyň diwarlyklary daşary ýurtly myhmanlaryň aýratyn üns bermegine eýe boldy, olar innowasiýa tehnologiýalary boýunça önümçilikde ýeten üstünliklerini we sepgitlerini, şeýle hem ýurdumyzyň alymlarynyň we hünärmenleriniň täzeçil işläp taýýarlamalaryny görkezýärler.
Bu babatda Türkmenistanyň Senagat ministrliginiň diwarlygyny aýratyn bellemek gerek. Onda dürli görnüşli taýýar önümler hödürlenilýär, bu önümler ýerli telekeçileriň gatnaşmagynda bilelikdäki kärhanalaryň binýadynda daşyndan getirilýän harytlaryň ornuny tutýan önümçilikleri döretmegiň maksatnamasyny durmuşa geçirmegiň çäklerinde öndürilýär. Olar turba önümlerini, polipropilenden we polietilenden taýýarlanylan serişdeleri, gurluşyk serişdelerini, emeli mermeri we timarlaýyş serişdelerini, swetodiod yşyklandyryş çyralarynyň, aýna gaplarynyň hem-de lukmançylyk maksatly gaplaryň, elektrotehniki enjamlaryň we ölçeýjileriň dürli görnüşlerini öz içine alýar.
Ýurdumyzyň “Aýbölek”, “Abraýly önüm”, “Çigildem” kärhanalary öz diwarlyklarynda mebel önümleriniň, öý hojalyk esbaplarynyň köpsanly nusgalaryny görkezýärler. Orta we kiçi telekeçiligiň döwlet tarapyndan goldanylmagy netijesinde ýurdumyzda mebel önümçiligi ykdysady işiň geljegi uly we okgunly ösýän ulgamyna öwrüldi. Polatdan we metaldan ýasalan özboluşly gurnamalar, şeýle hem kömekçi hojalyk üçin niýetlenen agaç önümlerini Türkmenistanyň Söwda we daşary ykdysady aragatnaşyklar ministrliginiň açyk asmanyň astyndaky sergi bölümi görkezýär.
Sergi meýdançalarynda ýurdumyzyň söwda nyşanlarynyň we dünýäniň ýokary hilli önümleriniň nusgalarynyň tanyşdyryş çäreleri, markenting maglumatlar, hyzmatdaşlar bilen işewürlik duşuşyklary hem-de bu ýerde emele gelen baýramçylyk ýagdaýy işewürler toparlarynyň wekilleriniň hem-de bu ýere gelýänleriň ünsüni özüne çekýär.
Senagat önümleriniň, enjamlarynyň we döwrebap tehnologiýalaryň Halkara sergisiniň çäklerinde Söwda-senagat edarasynyň sergi zalynda işewürlik duşuşyklary geçirmek meýilleşdirildi, olar tejribe alyşmaga häzirki zaman gazanylanlar we innowasiýa işläp taýýarlamalar bilen tanyşmaga, hyzmatdaşlyk gatnaşyklary ýola goýmaga we ýurdumyzda öndürilýän önümleri dünýä bazarlaryna çykarmaga mümkinçilik berýär.
Aşgabatlylar we paýtagtymyzyň myhmanlary üç gün dowam edýän sergi bilen 2-nji fewrala çenli tanşyp bilerler.
Türkmen döwlet habarlar agentligi (TDH).


text:
Türk metbugatynyň gysgaça mazmuny
Dünýäniň we ýurduň gün tertibiniň ileri tutulýan ugurlary bilen bagly habarlar gündelik gazetlerde giň beýan tapýar
Sabah gazedi: “Erdoganyň Palestina diplomatiýasy dowam edýär” söz başyly habarynda, Prezident Erdoganyň Palestinadaky soňky wakalar bilen baglanşykly Germaniýanyň Federal Kansleri Merkel, Eýranyň Prezidenti Hasan Ruhani we Russiýa Federasiýasynyň Prezidenti Wladimir Putin bilen telefon arkaly söhbetdeş bolandygyny mälim edýär. Gazet Prezident Erdoganyň Germaniýanyň Federal Kansleri bilen ABŞ-nyň ilçihanasyny Iýerusalime göçürmegi we Gazadaky palestinalylaryň nyşana alynmagyndan soň başdan geçirlen wakalar barada pikir alyşandygyny ýazýar. Habarda Erdogan bilen Merkeliň telefon söhbetdeşliginde şeýle hem özara gatnaşyklar bilen birlikde sebitara meseleler barada pikir alyşandygy bellendi. Gazet Prezident Erdoganyň Ruhani bilen ABŞ-nyň Tel Awiwdäki ilçihanasyny Iýerusalime göçürmegi we ysraýylly esgerleriň Gazada palestinalylary nyşana almagyndan soň sebitde başdan geçirilýän dartgynlyk barada pikir alyşandygyny beýan edýär. Gazet Erdoganyň Palestinadaky wakalar bilen baglanşykly soň bolsa Russiýanyň Prezidenti Wladimir Putin bilen maslahatlaşandygyna ünsi çekýär.
Star gazedi: “Türkiýe bilen ABŞ-niň arasyndaky möhüm duşuşygyň senenamasy belli boldy” söz başyly habarynda, Daşary işler Mewlüt Çawuşoglynyň ABŞ-niň Döwlet sekretary Maýk Pompeo bilen 4-nji iýunda ABŞ-de duşuşjakdygyny okyjy köpçüliginiň dykgatyna ýetirýär. Gazet Pompeo bilen Çawuşoglynyň ABŞ-niň paýtagty Waşingtonda gepleşikler geçirjekdigini beýan edýär. Habarda Çawuşoglynyň Pompeo bilen geçirjek duşuşygynda Siriýadaky we Orta Gündogardaky wakalary, ikitaraplaýyn gatnaşyklary, terror guramalary PKK we FETÖ garşy göreş ýaly meseleleri ara alyp maslahatlaşjakdygy ýazylýar.
Watan gazedi: “Akar möhüm duşuşyklar geçirdi” söz başyly habarynda, Türkiýäniň Baş ştabynyň başlygy Hulusi Akaryň Gresiýanyň we ABŞ-niň Baş ştablarynyň başlyklary bilen duşuşandygyny habar berýär. Gazet NATO-nyň harby komitetine agza ýurtlaryň Baş ştablarynyň başlyklarynyň 179-njy maslahaty Belgiýanyň paýtagty Brýusselde geçirilendigini, Türkiýäniň adyndan maslahata Baş ştabyň başlygy goşun generaly Hulusi Akaryň gatnaşandygyny belleýär. Habarda Akaryň Gresiýanyň Baş ştabynyň başlygy bilen duşuşyk geçirendigi, duşuşykda Egeý deňizindäki dartgynlygy ele alandygy nygtalýar. Gazet Hulusi Akaryň amerikaly kärdeşi Jozef Danford bilen geçiren duşuşygynda bolsa ikitaraplaýyn gatnaşyklar bilen birlikde Siriaýdaky we Orta Gündogardaky wakalary ele alandygyna ünsi çekýär.
Hürriýet gazedi: “Şimşekden ykdysadyýet bilen baglanşykly möhüm tweet” söz başyly habarynda, Ykdysadyýetden jogapkär Wise-premýer Mehmet Şimşegiň Twitterden beren beýanatynda syýasy toryň saýlawdan soň kadalaşmaga başlajakdygyny aýdandygyny mälim edýär.
Ýeni Şafak gazedi bolsa: “Akdag Ysraýyl we Müsür ýaralanan adamlary daşajak uçara rugsat bermedi” söz başyly habarynda, Wise-premýer Rejep Akdagyň DKTR-nyň Prezidenti Mustafa Akynjy we Premýer ministr Tufan Erhürman tarapyndan aýry-aýry kabul edilendigini okyjy köpçüliginiň dykgatyna ýetirýär. Gazet Rejep Akdagyň beren beýanatynda: “Palestinadaky ýaralanan adamlaryň Türkiýä getirilmegi üçin Ysraýyla ýa-da Müsüre uçar ibermeli. Ýurtlaryň ikisi hem häzirki wagta çenli bize rugsat bermedi” diýendigini belleýär.


text:
31 Ocak 2017 Salı
TOPH HGalkara Gaz Geçirijisiniň Gurluşygy Dowam Edýär
TOPH (Türkmenistan-Owganystan-Pakistan-Hindistan) transmilli gaz geçirijisiniň türkmen böleginiň gurluşyk işleri ýokary depginler bilen dowam edýär. Taslamanyň bu böleginiň gurluşygynyň buýrujysy bolup «Türkmengaz» döwlet konserniniň «Gaz ýataklaryny özleşdirmek we gaz turbalaryny gurmak» boýunça Müdirligi çykyş edýär. Taslama işleriniň potratçysy hökmünde «Türkmengaz» döwlet konserniniň «Türkmengazinžinerçilik we gurluşyk» müdirligi çykyş edýär. Gurluşyk-gurnama işlerini «Türkmennnebitgazgurluşyk» döwlet konserniniň «Marynebitgazgurluşyk» müdirligi ýerine ýetirýär.
Häzirki wagtda gaz geçirijiniň 208 müň metrinden gowragynda barlag we ölçeg işleri tamamlandy. Şeýle hem 7 müň metr uzynlykdaky bölekde 1420 millimetrlik turbalaryň kebşirleme we birleşdirme işleri tamamlandy. Turbalaryň birigýän ýerlerini izolirlemek, garymlary gazmak, turbalary çekmek boýunça işler dowam edýär.
Mundan başga-da, gaz geçirijiniň bütin dowamynda geçjek barlagçy ýolunyň gurluşygy amala aşyrylýar. Bu işi «Marynebitgazgurluşyk» trestiniň 4-nji mehanizirlenen işleriniň ýöriteleşdirilen edarasynyň 1-nji awtomobil kärhanasy alyp barýar. Köp sanly ýük tehnikalarynyň kömegi bilen olar çägeleri daşamak we ýoluň birinji örtügini ýazmak üçin ony taýýarlamak, şeýle hem ýoly suwa garşy durnukly hala getirmek boýunça işleri ýerine ýetirýärler. Taslama laýyklykda, ondan soňra toprak örtügini ýazmak meýilleşdirilýär.
Gaz geçirijiniň talaba laýyk işlemeginde barlagçy ýolunyň örän uly ähmiýeti bardyr. Ol gaz desgasynyň, ýerasty kömekçi ulgamlaryň we önümçilik desgalarynyň işine gözegçilik etmäge, şeýle hem gaz geçirijiniň galan böleginiň gurluşygy üçin gurluşyk materiallaryny eltmäge niýetlenendir. Ýoluň ini ýedi metrden gowrak bolup, ol Owganystan bilen serhede çenli gaz geçirijiniň türkmen böleginiň bütin dowamynda uzalyp gider.
Parahatçylygyň we durnuklylygyň taslamasy ady alan TOPH magistral gaz geçirijisiniň gurluşygy Türkmenistanyň taryhyna altyn harplar bilen ýazylar. Ol günorta-gündogar Aziýa ýurtlaryna «mawy ýangyjy» uzakmöhletleýin ibermäge mümkinçilik berer. Bu bolsa sebitiň ykdysady taýdan ösmegine, onuň durmuş abadançylygynyň ýokarlanmagyna goşandyny goşar.
Kaydol: Kayıt Yorumları (Atom)


text:
19 Şubat 2017 Pazar
Paýtagtymyzyň Mukamlar köşgünde Döwlet Baýdagynyň Güni Mynasybetli Baýramçylyk Konserti Boldy
Paýtagtymyzyň Mukamlar köşgünde Türkmenistanyň Döwlet baýdagynyň güni mynasybetli baýramçylyk konserti boldy.
Türkmen döwletliliginiň esasy nyşanlarynyň birine bagyşlanan baýramçylyk bu ýyl golaýda bolup geçen taryhy ähmiýetli wakanyň— agzybirliligini hem-de ýokary raýat işjeňligini we syýasy kämilligini äşgär eden türkmenistanlylaryň ýokary döwlet wezipesine hormatly Prezidentimiz Gurbanguly Berdimuhamedowy üçünji gezek saýlamaklary bilen bolup geçen ýurdumyzyň Prezident saýlawlarynyň täsiri astynda geçýär. 2017-nji ýylyň 12-nji fewraly ýurdumyzyň taryhyna parahatçylyk, döredijilik we öňegidişlik ýoly bilen ynamly öňe barýan hem-de bu ugurda ägirt uly üstünlikler gazanan ýurdumyzda bolup geçýän demokratik özgertmeleriň durnukly häsiýetini alamatlandyrýan wajyp sene hökmünde girdi.
Hormatly Prezidentimiz Gurbanguly Berdimuhamedow 17-nji fewralda geçirilen wezipesine girişmek dabarasynda eden maksatnamalaýyn çykyşynda: „Garaşsyz Türkmenistan şu gün öz ösüşiniň täze tapgyryna gadam basýar. Biz bu döwri ýurdumyzda yzygiderli ösüşiň we giň gerimli özgertmeleri mundan beýläk-de üstünlikli amala aşyrmagyň döwri hökmünde kesgitledik” diýip nygtady.
25 ýyl bäri Garaşsyz Türkmenistanyň üstünde ýaşyl Tugumyz – Watanymyzyň erkinliginiň, onuň ajaýyp häzirki döwrüniň we nurana geljeginiň nyşany bolup parlaýar. Döwlet Baýdagynyň baýramçylygynyň öňüsyrasynda ýurdumyzda Diplomatik işgärleriniň güni bellenildi. Şu ýyl türkmen diplomatlarynyň hünär baýramçylygy “Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasyny” kabul etmek bilen dabaralandy. Hormatly Prezidentimiziň belleýşi ýaly, bu wajyp resminamanyň esasy maksady Türkmenistanyň parahatçylykly ösüş ýoly boýunça üstünlikli hereket etmegi üçin zerur şertleri üpjün etmek bolup durýar. Şundan ugur alyp, biziň döwletimiz öz milli bähbitlerini halkara giňişliginde gorar hem-de öz abraýyny has-da artdyrar.
Döwlet Baştutanymyzyň amala aşyrýan işjeň daşary syýasy ugry netijesinde Türkmenistanyň Döwlet baýdagy häzirki wagtda ýurdumyzyň çäklerinden has uzakda hem oňat mälimdir. Ol türkmen halkynyň ýokary ynsanperwer ýörelgeleriniň tarapdarydygyny, onuň parahatçylyga, hoşniýetli goňşuçylyga we ählumumy abadançylygyň bähbitlerine netijeli hyzmatdaşlyga ygrarlydygyny alamatlandyryp, abraýly halkara guramalarynyň baýdak sütünlerinde parlaýar. Şunuň bilen baglylykda, şu aýda bolan taryhy wakany – Birleşen Milletler Guramasynyň Baş Assambleýasy tarapyndan 12-nji dekabry Halkara Bitaraplyk güni diýip yglan etmek boýunça Kararnamanyň kabul edilmegini belläp geçmek gerek. Munuň özi ýurdumyzyň dünýä ýüzünde belent abraýynyň, onuň sebit we ählumumy parahatçylygy, howpsuzlygy we durnukly ösüşi üpjün etmäge önjeýli goşandynyň dünýä ýüzünde ykrar edilýändiginiň ýene-de bir aýdyň subutnamasy bolup durýar. Oňyn Bitaraplyk derejesine daýanmak bilen, biziň döwletimiz dostluk, özara bähbitli hyzmatdaşlyk, döwrüň derwaýys meselelerini çözmäge işjeň gatnaşmak ýörelgelerine esaslanýan üýtgewsiz parahat söýüjilikli daşary syýasy ugur boýunça barýar.
Ildeşlerimiziň mähriban Watanymyza buýsanç duýgulary, türkmen jemgyýetiniň ruhubelentligi Döwlet medeniýet merkeziniň Mukamlar köşgüniň ajaýyp zalynda höküm sürýän şatlykly ýagdaýy emele getirdi. Bu ýere köpsanly tomaşaçylar, şol sanda bu baýramçylyk gününde Aşgabada gelen daşary ýurtly myhmanlar ýygnandy.
Mukaddes ýaşyl Tugumyzyň şanyna geçirilýän dabaralar örän uly mazmuna eýe bolup durýar. Bu baýramçylyk watançylyk duýgularyny terbiýelemekde ägirt uly ähmiýetlidir. Bu bolsa baýramçylyk konsertinde—türkmen halkynyň milli Liderimiziň töwereginde mizemez agzybirligini we jebisligini beýan edýän “Bir bitewi bir – ten bir jan, halk, Watan, tug, Arkadagym!” atly edebi-sazly çykyşda şöhlelendirildi.
Uly ekranda ýurdumyzyň Ýaşyl tugy parlaýar, hormatly Prezidentimiz Gurbanguly Berdimuhamedowyň köptaraply işiniň subutnamasy döwlet Baştutanymyz tarapyndan yzygiderli durmuşa geçirilýän ýaşaýyş maksatly syýasat, onuň öňe sürýän ýurdumyzyň ýokary halkara abraýyny we dünýä jemgyýetçiliginiň ykrar etmegini üpjün eden öňdebaryjy halkara başlangyçlary Berkarar döwletimiziň bagtyýarlyk döwrüniň taryhy wakalary şöhlelenýär.
Şu ýylyň Sagdynlygyň we ruhubelentligiň ýyly diýlip yglan edilmeginiň we ähli türkmenistanlylaryň garaşýan möhüm sport wakasy Aziada-2017-ni geçirmäge ýurdumyzyň taýýarlygy bilen baglylykda, has hem derwaýys bolan sporta bagyşlanan “Milli sporta şan Watan” atly depginli hem-de täsirli çykyş konsertiň yzygiderli dowamy boldy.
Çagalar döredijilik toparlary tarapyndan ruhubelentlik bilen ýerine ýetirilen çykyş Watanymyzyň Ýaşyl tugunyň Garaşsyz Türkmenistanyň sport ýeňişleriniň alamaty hökmünde dünýäniň iri sport ýaryşlrynda ýene-de ençeme gezek ýokary göteriljekdigine bolan ynamymyzy alamatlandyrdy.
“Ýaňlan, Diýarym!” bäsleşiginiň ýeňijisi bolan ýaş esgerleriň çykyşlary, şeýle hem ýurdumyzyň Goranmak ministrliginiň Serkerdeler öýüniň “Merdana nesiller” aýdym-saz toparynyň we “Göreldeli” harby orkestriniň çykyşlary baýramçylygyň belent ruhuny nygtady. Ýurdumyzyň baýdagyny merdi-merdanalagyň we asyllylygyň nusgasy bolan türkmen halkynyň gahryman ata-babalarynyň dowamat dowamy ýaş esgerler öz gollarynda mäkäm saklaýarlar.
Konsertiň maksatnamasy meşhur sazandalaryň we bagşylaryň, ýurdumyzda geçirilýän döredijilik bäsleşikleriniň ýeňijileri bolan tanymal estrada aýdymçylarynyň, folklor toparlarynyň, belli tans ansambllarynyň çykyşlaryny öz içine aldy. Baýramçylyk konsertine gatnaşyjylaryň hatarynda ýokary okuw mekdeplerinde, ministrliklerde we pudak edaralarynda döredilen we ilatyň giň köpçüligini milli medeniýete we sungata çekmäge, şeýle hem täze zehinleri ýüze çykarmaga ýardam edýän çeper höwesjeňler toparlary bar.
Mukamlar köşgüniň sahnasynda türkmen halk we nusgawy sazlary, Watanymyzyň gözelligi we kuwwaty, mähriban halkymyzyň bagtyýarlygy barada häzirki zaman aýdymlary ýaňlandy. Çykyşlaryň hemmesi biziň döwletimiziň we jemgyýetimiziň durmuşynyň esasy wakalaryny şöhlelendirýän owadan wideoşgörnüşler bilen utgaşdyryldy.
Däp bolşy ýaly, konsert ýurdumyzyň welaýatlarynyň toparlarynyň, halkymyzyň agzybirligini we köňül joşgunyny alamatlandyrýan gadymy “küştdepdi” tansyny ýerine ýetirmekleri bilen jemlendi.
Mukamlar köşgüniň sahnasynda baýramçylyk konsertiniň jemleýji aýdymy bolup, “Goý, ýaňlansyn parahatlyk aýdymy” atly aýdym ýaňlandy. Joşgunly sözler hem-de belent owaz Watanymyzyň Ýaşyl tuguna belent sena bolup, ýurdumyzyň millionlarça raýatlarynyň, hormatly Prezidentimiz Gurbanguly Berdimuhamedowyň tagallalary bilen aýrylmaz baglanyşykly bolan özüniň gülläp ösüş eýýamyny başdan geçirýän Garaşsyz, Bitarap Türkmenistan döwletimize buýsanç duýgularynyň we bagtyýarlygynyň şöhlelenmesi boldy. Watançylyk aýdymynyň sazyna konserte gatnaşyjylaryň hemmesi sahna çykdylar. Tomaşaçylar hem watançylyk joşguny bilen ör turup, özleriniň mähriban Watanymyza bolan buýsanç duýgularyny mälim etdiler.
***
Türkmenistanyň Döwlet baýdagynyň güni mynasybetli baýramçylyk çäreleri şu gün ýurdumyzyň ähli şäherleriniň we obalarynyň açyk konsert meýdançalarynda bolup geçdi. Onda milli tanslar ýerine ýetirilip, mukaddes milli nyşanlarymyzy, Berkarar döwletimiziň bagtyýarlyk döwrüni, ýaşlygy we ylham-joşgunyny wasp edýän aýdymlar ýaňlandy.
http://www.turkmenhabargullugy.com/paytagtymyzyn-mukamlar-kosgunde-dowlet-baydagynyn-guni-mynasybetli-bayramcylyk-konserti-boldy/
Kaydol: Kayıt Yorumları (Atom)


text:
Hormatly Prezidentimiz Gurbanguly Berdimuhamedow Mejlisiň başlygynyň, Ministrler Kabinetiniň Başlygynyň käbir orunbasarynyň, welaýatlaryň hem-de paýtagtymyzyň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Maslahatda döwlet durmuşynyň, sebitleri ösdürmegiň dürli meselelerine, oba hojalyk işleriniň barşyna garaldy.
Paýtagtymyzda işleriň ýagdaýy barada Aşgabat şäheriniň häkimi Ş.Durdylyýew hasabat berip, gurluşyk taslamalarynyň ilerledilişi hem-de çäkleri abadanlaşdyrmak, inženerçilik ulgamlaryny we ýol-ulag düzümini döwrebaplaşdyrmak boýunça maksatnamalaýyn çäreleriň durmuşa geçirilişi barada aýtdy.
Hormatly Prezidentimiz häkime paýtagtymyzda gurulýan binalaryň we desgalaryň ýokary hilini, gurluşyk işleriniň bellenilen möhletlerde tamamlanmagyny üpjün etmek boýunça anyk tabşyryklary berdi.
Döwlet Baştutanymyz Halkara zenanlar güni bolan 8-nji mart baýramynyň ýakynlaşyp gelýändigine ünsi çekip, bu baýrama gabatlanyp geçiriljek dabaraly çäreleriň guralmagyna şäher gulluklaryny işjeň çekmek barada tabşyryk berdi. Şeýle hem milli Liderimiz bag nahallaryny ekmek boýunça ählihalk ýowaryna göwnejaý taýýarlyk görüp, köpçülikleýin ekologiýa häsiýetli çäräni guramaçylykly geçirmek, oturdylan agaçlara ideg etmek üçin zerur şertleri döretmegi talap etdi.
Soňra Ahal welaýatynyň häkimi Ş.Amangeldiýew sebitde işleriň ýagdaýy, şol sanda ekerançylyk meýdanlarynda ýaýbaňlandyrylan işler, ýeralmany we beýleki oba hojalyk ekinleriniň ekişine taýýarlyk işleri barada hasabat berdi. Mundan başga-da, welaýatda ýaşaýyş-durmuş düzümini döwrebaplaşdyrmak, bahar baýramçylyklaryna taýýarlyk boýunça geçirilýän işler barada habar berildi.
Hormatly Prezidentimiz Gurbanguly Berdimuhamedow häkimiň ünsüni öňde durýan wezipelere we şu günler bol hasylyň düýbüni tutýan ekerançylar barada aladalara çekip, güýzlük däne ekinlerini goşmaça iýmitlendirmek, gowaça we beýleki oba hojalyk ekinleriniň ekişine ykjam taýýarlyk görmek çäreleriniň geçirilmeginiň, amatly howa şertlerinden peýdalanyp, degişli işleriň depginlerini ýokarlandyrmagyň zerurdygyny belledi.
Milli Liderimiz Halkara zenanlar gününe, Nowruz baýramyna bagyşlanan dabaralaryň ýokary guramaçylyk derejesini üpjün etmek boýunça degişli görkezmeleri berdi, türkmen halkynyň özboluşly däp-dessurlary bu çärelerde öz beýanyny tapmalydyr.
Balkan welaýatynyň häkimi S.Satlykow deňizýaka sebitini ösdürmegiň ileri tutulýan ugurlary, ekerançylaryň ýeralmany we beýleki oba hojalyk ekinlerini ekmäge görýän taýýarlyk işleri barada hasabat berdi. Şeýle hem "Awaza" milli syýahatçylyk zolagynda tomusky dynç alyş möwsümine taýýarlyk işlerine girişilendigi barada habar berildi.
Hormatly Prezidentimiz welaýatyň obasenagat toplumynyň ýurdumyzda azyk bolçulygynyň üpjün edilmegine goşandyny ýokarlandyrmak boýunça tabşyryklar berip, topragyň hasyllylygyny ýokarlandyrmak, mineral dökünleri, suw serişdelerini netijeli we rejeli peýdalanmak meseleleriniň üstünde durup geçdi. Milli Liderimiz dürli oba hojalyk ekinlerinden bol hasyl almak üçin agrotehniki çäreleriň geçirilişiniň hiline hemişe gözegçiligiň zerurdygyna ünsi çekdi.
Şunuň bilen bir hatarda, milli Liderimiz Gurbanguly Berdimuhamedow welaýatda ajaýyp 8-nji mart bahar baýramyna bagyşlanan dabaraly çäreleriň ýokary derejede guralmalydygyny aýtdy. Şeýle hem "Awaza" milli syýahatçylyk zolagynyň ähli desgalarynyň we düzümleriniň türkmenistanlylaryň we daşary ýurtly myhmanlaryň dynç almaga gelýän köp sanlysyny kabul etmek üçin taýýarlygyny öz wagtynda üpün etmek barada tabşyryklar berildi.
Daşoguz welaýatynyň häkimi M.Baýramgulyýew sebitde alnyp barylýan işler, oba hojalygynda geçirilýän çäreler, şol sanda ýaz ekişine taýýarlyk görmek, şeýle hem durmuş gurşawyny gowulandyrmak we oba ýaşaýjylaryň durmuşynyň hilini ýokarlandyrmak boýunça geçirilýän işler barada hasabat berdi. Halkara zenanlar gününe taýýarlyk barada hem habar berildi.
Hormatly Prezidentimiz hasabaty diňläp, güýzlük bugdaý ekilen meýdanlara ideg etmek, möwsümleýin işleriň, şol sanda gowaçanyň we beýleki ekinleriň ekişini agrotehnikanyň kadalaryna laýyklykda geçirmek boýunça häkime anyk tabşyryklary berdi. Döwlet Baştutanymyz oba hojalyk işlerini anyk bellenilen möhletlerde guramaçylykly geçirmek üçin ähli zerur çäreleri görmegi tabşyrdy.
Şeýle hem döwlet Baştutanymyz Gurbanguly Berdimuhamedow 8-nji marta bagyşlanan baýramçylyk çäreleriniň ýokary guramaçylyk derejesinde geçirilmelidigini hem-de zenanlary gutlap, olara dabaraly ýagdaýda sowgatlaryň gowşurylmalydygyny aýtdy.
Ýazky ekiş döwründe bag ekmegiň hem haýyrly we sogap işdigine ünsi çekip, milli Liderimiz bag ekmek boýunça geçirilmegi meýilleşdirilýän ählihalk ýowaryna welaýatyň ýaşaýjylarynyň köpçülikleýin gatnaşmagyny üpjün etmegi tabşyrdy. Ekilen baglara göwnejaý ideg edilmelidir hem-de olary suwarmak boýunça alnyp barylýan işler talaba laýyk guralmalydyr diýip, hormatly Prezidentimiz sözüniň üstüni ýetirdi.
Göni aragatnaşyk arkaly wideoşekilli iş maslahaty Lebap welaýatynyň häkimi T.Atahallyýewiň hasabat bermegi bilen dowam etdi, ol sebitde alnyp barylýan işler, şeýle hem oba hojalyk ekinleriniň ekişine görülýän taýýarlyk barada hasabat berdi.
Döwlet Baştutanymyz emele gelen amatly howa ýagdaýynyň möwsümleýin agrotehniki çäreleri we gowaça ekişini geçirmek üçin zerurdygyna ünsi çekip, topragy iýmitlendirmek üçin niýetlenen mineral dökünleriniň möçberlerini dogry kesgitlemegiň ähmiýetini belledi, munuň özi bol hasylyň girewi bolup durýar.
Hormatly Prezidentimiz Gurbanguly Berdimuhamedow Halkara zenanlar güni mynasybetli baýramçylygy zenanlarymyza sowgatlary dabaraly ýagdaýda gowşurmak bilen ýokary guramaçylyk derejesinde geçirmegi tabşyrdy.
Milli Liderimiz 21-nji martda bellenilen bag ekmek boýunça geçiriljek ählihalk ýowary barada aýtmak bilen, olara göwnejaý ideg etmek we wagtly-wagtynda suwarmak boýunça alnyp barylýan işleri talaba laýyk guramak babatda görkezme berdi.
Soňra Mary welaýatynyň häkimi D.Annaberdiýew sebitde alnyp barylýan işleriň ýagdaýy, oba hojalyk işleriniň barşy, şol sanda ekiş möwsümine görülýän taýýarlyk işleri barada hasabat berdi. Şeýle hem ol Halkara zenanlar gününe we ýakyn günlerde welaýatda geçiriljek çärelere taýýarlyk görlüşi barada habar berdi.
Döwlet Baştutanymyz hasabaty diňläp, mart aýynyň ikinji ýarymynda pagtaçylar üçin jogapkärli döwür bolan gowaça ekişiniň başlanýandygyna ünsi çekdi. Şoňa görä-de, bu möhüm möwsüme taýýarlyk görmek bilen bagly ähli meseleleri çözmäge toplumlaýyn çemeleşmeli diýip, döwlet Baştutanymyz aýtdy we ekişiň bellenilen möhletlerde guramaçylykly geçirilmegi üçin ähli zerur çäreleri görmegi tabşyrdy.
Şeýle hem 8-nji marty baýram etmek hem-de zenanlarymyzy sarpalamak dabaralaryny guramak, köpçülikleýin agaç nahallaryny ekmek boýunça görkezmeler berildi.
Soňra Ministrler Kabinetiniň Başlygynyň orunbasary E.Orazgeldiýew gözegçilik edýän düzümlerinde işleriň netijeleri, möwsümleýin oba hojalyk işleriniň barşy, ýaz ekişine görülýän taýýarlyk işleri barada hasabat berdi.
Hormatly Prezidentimiz Gurbanguly Berdimuhamedow ekerançylygyň netijeliligini ýokarlandyrmak, öňdebaryjy agrotehnologiýalary ornaşdyrmak bilen baglanyşykly wezipelere hemmetaraplaýyn esasda çemeleşilmelidigini belläp, bu ugra degişli düzümleriň sazlaşykly işini üpjün etmek boýunça wise-premýere birnäçe anyk tabşyryklary berdi.
Şeýle hem wideoşekilli iş maslahatynda Mejlisiň başlygy A.Nurberdiýewa parlamentiň ýurdumyzyň kanunçykaryjylyk işini has-da kämilleşdirmek boýunça geçirýän işleri barada habar berdi.
Hormatly Prezidentimiz kanunçykaryjylyk işiniň häzirki döwrüň ýagdaýlaryny hem-de durmuş ugurly döwlet syýasatynyň ileri tutulýan ugurlaryny nazara almak bilen, milli hukuk binýadyny, kanunçykaryjylyk işini yzygiderli ösdürmegiň möhümdigini belledi.
Milli Liderimiz kanunçykaryjylyk ulgamynda tejribe alyşmaga, dünýä jemgyýetçiligini Türkmenistanyň taryhy tejribesi hem-de demokratik hukuk döwletiniň ösüş ýolunda gazananlary bilen tanyşdyrmaga ýardam edýän halkara hyzmatdaşlygy we parlamentara gatnaşyklary mundan beýläk-de giňeltmegiň zerurdygyny belledi.
Hormatly Prezidentimiz Gurbanguly Berdimuhamedow öňde boljak baýramçylyk dabaralarynyň uly ähmiýetini belläp, olary ýokary guramaçylyk derejesinde geçirmegiň wajypdygyna ünsi çekdi.
Soňra hormatly Prezidentimiz Buýruga gol çekdi. Resminama laýyklykda, 15-16-njy mart aralygynda Mejlisiň başlygy A.Nurberdiýewanyň ýolbaşçylygyndaky türkmen wekiliýeti Merkezi Aziýa ýurtlarynyň döwlet Baştutanlarynyň ýokary derejeli duşuşygyna gatnaşmak üçin, Astana şäherine (Gazagystan Respublikasy) gulluk iş saparyny amala aşyrar.
Göni aragatnaşyk arkaly geçirilýän wideoşekilli iş maslahatynyň barşynda oňa gatnaşyjylar döwlet Baştutanymyzy “Arkadag taglymaty – sagdynlygyň, ruhubelentligiň binýady” atly kitabyň çapdan çykmagy bilen tüýs ýürekden gutladylar. Üç dilde neşir edilen bu täze kitabyň ýurdumyzda sagdyn durmuş ýörelgelerini berkarar etmek, köpçülikleýin bedenterbiýäni we sporty wagyz etmek, sagdyn durmuş ýörelgelerini kemala getirmek ugrunda alnyp barylýan işler bilen dünýäniň okyjylar köpçüligini tanyşdyrmakda uly orun eýelejekdigi bellenildi.
Türkmenistanyň Prezidenti Gurbanguly Berdimuhamedow wideoşekilli iş maslahatyny tamamlap, oňa gatnaşyjylara berk jan saglyk we Watanymyzyň gülläp ösmeginiň hem-de halkymyzyň bagtyýar durmuşynyň bähbidine alyp barýan işlerinde uly üstünlikleri arzuw etdi.


text:
Global Perspektiwa:28-nji Fewral: Sowuk Uruş Hossarlygynyň Soňky Agdarlyşyk Synanşygy
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr.Kudret Bülbüliň mesele baradaky synyny dykgatyňyza ýetirýäris.
Global Perspektiwa 09
Doly 21 ýyl ozal 1997-nji ýylyň 28-nji fewralynda Türkiýe ýakyn taryhynyň esasy harby agdarlyşyklaryndan ýene-de birini başdan geçiripdi.
Türkiýe üçin harby agdarlyşyklar ýa-da agdarlyşyga synanşyklar tötänlik däl. Agdarlyşygyň taryhy her on ýyldan bir şeýle synanşyklara sezewar bolandygymyzy aç-açan görekezýär: 1960, 1971, 1980, 1997, 2007, 2016.
1997-njy ýyla gelinende soňky agdarlyşygyň 1980-nji ýylda guralandygy göz öňünde tutulanda täze bir agdarlyşyk üçin gijä galynandygy pikir edilip bilner. Emma agdarlyşygy guran general Ewreniň häkimiýet başyndan aýrylanyna entek 8 ýyl geçendigi göz öňünde tutulanda bolsa düşnükli bolar.
Türkiýe näme sebäpden on ýyldan bir agdarlyşyklara sezewar bolýar?
Türkiýe ýaly kesgitleýji ýurtlar global güýçler tarapyndan özbaşdan goýulmaz. Özbaşdak goýulan halatynda şol ýurtlaryň nämeleriň hötdesinden gelip biljekdigine gowy göz ýetirýärler. Şol sebäpli bu ýurtlar yzgiderli häsýetde gözegçilik astynda saklanmak islenýär. Ony Germaniýadan hem bilýäris. İki gezek global ulgamy özgertmäge synanşan we utduran Germaniýa konstitutsiýasy mejbur kabul etdirildi, harby goşuny we ýarag güýji çäklendirildi.
Türkiýede hem harby agdarlyşyk bilen ölüm jezasyna sezewar edilen Premýer ministr Adnan Menderesiň häkimiýet başynda bolan ýyllarynda onuň potensialy ýene-de bir gezek görülipdi. Şol sebäpli 1961-nji ýylda kabul edilen konstitutsiýa bilen saýlawlary gözegçilik astyna aljak hossarlyk ulgamy döredilýär. Her on ýyldan bir guralan agdarlyşyklar aslyna seredilende milletimizi gözegçilik astynda tutmak üçin edilen özgerlişiklerdir.
Türkiýe ýaly ýurtlarda edilen harby agdarlyşyklary diňe bir içerki faktorlar bilen düşündirip bolmaz. Entek geçen hepde Merkezi razwedka gullugynyň ozalky başlygy Jeýms Wulseý ABŞ-daky saýlawlara Russiýanyň goşulyşandygy boýunça Prokuror Rower Mýulleriň geçirýän derňew işinde ABŞ-nmyň hem başga ýurtlardaky saýlawlara goşulyşandygyny boýun aldy. Şonuň ýaly hem Türkiýedäki 1980-nji ýyldaky agdarlyşykdan soň ABŞ-nyň Milli howpsyzlyk geňşiniň başlygy Paul Henze şol wagtky Prezident Jimi Kartere “biziň oglanlar hötdesinden geldi” diýipdi.
1990-njy ýyllardaky Türkiýe taýdan meniň pikirimçe öldürilen Prezident Ozally ýyllar bilen bilelikde ýurt hem ykdysady ösüşler hem-de azatlyklar taýdan iňňän uly ösüş edipdi. sxoň Refah-Ýol hökümeti döwründe merhum Erbakanyň premýer ministrliginde ýurduň ykdysadyýeti ýokary depginde ösdi. Eger şeýle dowam eden bolsady Türkiýe gözegçiligiň çäginden çykyp bilerdi, öz ýoluny kesgitlärdi.
İne şeýle şertlerde 28-nji fewral agdarlyşygy guraldy.
28-nji fewral tapgyry
Tapgyr 28-nji feral güni tanklaryň Ankaranyň Sinjan etrabynda şäheriň merkezinden geçirilmegi bilen başlady. Bu adaty ýagdaý ýaly görnüp biler. Emma siz geçmişde tanklar bilen mejlisleriň gabaw astyna alynan, premýer ministrleriň, ministrleriň ölüm jezasyna sezewar edilen ýurdunda ýaşaýan bolsaňyz, aňyňyz tankly ýörişden köp netije çykarmaga taýardyr. Onsuz hem tapgyr şeýle dowam etdi. Milli howpsyzlyk geňeşinde şol wagtky gurluşyna görä syýasatçylar bilen deň sandaky harbylaryň eglişiksiz çemeleşmesi bilen hökümete iş meýilnamasy kabul etdirildi. Harbylaryň niýeti belli bolandan soň, bütin ýurt barbarlara garaşýan ýaly hatara düzüldi. Ýurt hamala diýersiňiz ozaldan taýarlyklary görülen hereketler bilen agdarlyşyk tapgyryna girdi. Kazylar, býurokratlar, jemgyýetçilik guramalary, “yzagalak howp” astyndygymyzy düşündirmek üçin Baş ştab tarapyndan berilen brifing bäsleşigine gatnaşdylar.
Netijeleri…
Elbetde tapgyr beýle gutarmady, agdarylan hökümet, durnuksyz koalisiýa ýyllary, saklanan, işden çykarylan sansyz adamlar, ölümler, jana kast etmeler, ýaşlygy we geljegi elinden alynan nesil…
Başlangyç haklar we azatlyklar taýdan gazanylanlary elinden alynan, harby dolanşyk döwrüne gaýdyp baran Türkiýe…
2002-nji ýylda görülşi ýaly ykdysadyýeti çöken ýurt…
Galplyk, talaňçylyk we ogurlyk habarlarynyň asmana göterilen şertleri…
We Ondan Soň
28-nji fewral Türkiýäni gözegçilik astynda saklamak isleýän içerki we daşarky güýçler tarapyndan guralan sowuk uruş hossarlygynyň soňky agdarlyşygydy. Jemgyýete we onuň gymmatlyklaryna ýokardan seredýän, ony äsgermeýän nasionalist sowuk uruş hossarlygy bilen Türkiýäniň indi gözegçilik astynda saklanyp bilinmejek aç-açan görülýär. globallaşma we aragatnaşyk asry, eýe bolan plýuralizmi, köp medeniýetlilik, azda-kände hem bolsa demokratiýa tejribesi sebäpli Türkiýä indi ozalkysy ýaly sowuk uruş hossarlygy bilen gözegçilik etmek mümkin däldi.
Şu gün yza ser salanymyzda 28-nji fewralyň sowuk uruş hossarlygynyň gurluşy taýdan däl, emma milletiň gymatlyklary bilen barlyşykly ýaly görünýän täze bir hossarlygyň emele gelmegi taýdan netijelidigini aýdyp bileris. Çünki şol döwürde şu günki günde FETÖ atlandyrylýan topardan daşgary ähli jemgyýetçilik we dini toparlaryň ählisi ortadan aýryldy. Şu günki günde seredilende 28-nji fewralda 15-nji iýul üçin giň arassaçylyk edilipdir. Demokratik we jemgyýetçilik faktorlar ortadan aýrylyp, emele getirilmek islenen täze hossarlyk FETÖ terror guramasy üçin giňişlik döredilipdir.
Bular bilen birlikde hasaplanmadyk iki faktor ähli meýilnamalary puja çykardy. Prezident R.T.Erdoganyň boýun egmez liderligi we milletimiziň lideri bilen bilelikde janlaryny orta goýan taryhy göreşi. 15-nji iýulda 250 şehit adam şehit boldy we 2000-den gowrak raýatymyz ýaralandy. Emma watanymyzy, geljegimizi we buýsanjymyzy halas etdik. Milletimiz agdarlyşygyň iň bir demokratik görnüşde nähili serpikdiriljekdigini bütin dünýä öwretdi.
28-nji Fewral Dersleri
Global güýçler üçin esasy zat hossarlygyň nirä esaslanýandygy däl, hossarlygyň özidir. Şol sebäpli global aktýorlaryň başga ýurtlarda demokratiýa ýa-da adam hukuklary däl, öz bähbitlerine laýyk hossarlyk gözleýändikleri ýatdan çykarylmaly däl. Global güýçler üçin şol hossarlygyň harby, dini, sekulýar ýa-da nasionalist legallyga esaslanmagynyň hiç hili tapawudy ýok.
Hossarlykçy ulgamlaryň panzäheri, ulgamyň ähli giňişligini mümkin gadar millete açmaklykdyr. Milletden we syýasatdan çetleşdirilen, kazyýete, ýokary derejeli býurokratiýa, akademiýa degişli ähli ugurlaryň millete açylmagy hossarlygy ejizledýan esasy faktorlardan biridir.
Ýapyk we gözegçiliksiz howpsyzlyk býurokratiýasy hossarlygy emele getirýän esasy faktorlardan biridir. Şol sebäpli hospsyzlyk býurokratiýasynyň demokratik gözegçiligi, derňewi we seljerilmegi iňňän möhüm.
Türkiýaniň iňňän agyr ýitgiler çekip edinen tejribesi garaşsyz, erkin we buýsançly ýaşamak isleýan ähli milletler üçin nusgawydyr.
Ankara Ýyldyrym Baýezyt Uniwersitetiniň Syýasy Ylymlar Fakultetiniň Dekany Prof.Dr.Kudret Bülbüliň mesele baradaky synyny dykgatyňyza ýetirdik.